Institut za javno zdravlje Vojvodine izbegava da dostavi informacije od javnog značaja - Portal Moj Bečej - Bečejske opštine iz ugla građana!\nNaslovna Aktuelne vesti bečejskih opština Koronavirus Institut za javno zdravlje Vojvodine izbegava da dostavi informacije od javnog značaja\nInstitut za javno zdravlje Vojvodine odbio je da redakciji portala MojBečej.rs dostavi informacije od javnog značaja, a koje je naša redakcija, putem zahteva za pristup, tražila od ove ustanove.\nNaime, u četvrtak, 16. jula, portal MojBečej.rs uputio je zahtev za pristup informacijama od javnog značaja Institutu za javno zdravlje Vojvodine, a tražili smo sledeće:\n1. Koliko građana sa prebivalištem u opštini Bečej je testirano u Institutu za javno zdravlje Vojvodine na prisustvo korona virusa i koliko građana je od toga pozitivno i koja vrsta testova je rađena?\n2. Koliko građana sa prebivalištem u opštini Bečej je hospitalizovano zbog prisustva korona virusa na teritoriji AP Vojvodine od 6. marta, zaključno sa danom odgovora na zahtev?\n3. Kojom dinamikom se testiraju zaposleni u Domovima zdravlja i Kovid ambulantama na teritoriji AP Vojvodine, koliko zdravstvenih radnika je, od 6. marta pa zaključno sa danom odgovora na ovaj zahtev, pozitivno na COVID-19 i koji se testovi koriste?\nUmesto da dostavi tražene informacije, Institut za javno zdravlje Vojvodine u odgovoru na zahtev našu redakciju upućuje na Institut za javno zdravlje Srbije „Dr Milan Jovanović Batut“ koji, kako kažu, vodi jedinstveno i centralizovano softversko rešenje – Informacioni sistem COVID-19.\nInstitut je bio u obavezi da odgovori na zahtev najkasnije u roku od 48 sati od prijema zahteva, po Članu 16. Zakona o slobodnom pristupu informacijama od javnog značaja, ali je odgovor ipak pristigao u roku od pet dana. Pored toga, isti zahtev za pristup naša redakcija je, takođe 16. jula, uputila i Pokrajinskom sekretarijatu za zdravstvo, ali odgovor još uvek nismo dobili.


Pesma Evrovizije, najnovije vesti - Naslovi.net\nABBA izdaje novi album posle 40 godina\nFoto Beta/Fredrik Persson (Beta-AFP) – Legendarna švedska pop grupa ABBA predstavila je danas novi album “Voyage” posle 40 godine kada se slavni bend raspao. “Snimili smo novi album”, rekli su Bjorn Ulveus (76) i Beni Anderson (74)… »\nSrbija među 19 učesnika „Dečje pesme Evrovizije 2021“\nEvropska radiodifuzna unija objavila je da će se na ovogodišnjoj „Dečjoj pesmi Evrovizije“ takmičiti predstavnici 19 zemalja. Takmičenje najboljih mladih pevača Evrope održaće se u Parizu 19. decembra. Na „Dečjoj pesmi Evrovizije“ u… »\nFoto: AP Zarekli su se da se nikada neće ponovno okupiti na razočaranje obožavaoca, ali gotovo četiri decenije od razlaza očekuje se da će švedska ABBA danas najaviti "senzacionalan" muzički povratak. Posle pobede na Evroviziji 1974. godine sa… »\n„Najiskrenije vas molim, poslušajte me“: Marija Šerifović uputila veliku molbu ljudima u Srbiji, a tiče se nečeg…\nPre nešto više od 14 godina, pevačica Marija Šerifović dotakla je srca ljudi širom sveta svojom pesmom „Molitva“, koja je odnela pobedu na takmičenju za Pesmu Evrovizije. Međutim, iako je u pitanju divna praksa, Marija bi danas mnogo više… »\nMnogo je bitno da ovo zapamtite! Marija Šerifović uputila važnu molbu za sve ljude u Srbiji!\nPevačica je pričala o bitnoj temi! Pre nešto više od 14 godina, pevačica Marija Šerifović dotakla je srca ljudi širom sveta svojom pesmom „Molitva“, koja je odnela pobedu na takmičenju za Pesmu Evrovizije. Međutim, iako je u pitanju divna… »\n"Najiskrenije vas molim, poslušajte me": Marija Šerifović uputila veliku molbu ljudima u Srbiji, a tiče se nečeg zaista…\nKikinđani spremni za “Ritam Evrope”: Norveška bajka u finalu\nKIKINDA: Ekipa Grada Kikinde predstaviće se na najvećem muzičko-scenskom takmičenju za decu „Srbija u ritmu Evrope“, pobedničkom pesmom „Evrovizije” Kraljevine Norveške iz 2009. godine. Muzičku numeru „Fairytale” Aleksandra Ribaka na… »\nLukas se sprema za evroviziju! Menadžer uveren da će pobediti - "Aca je zvezdetina i cela dijaspora će glasati"\nPesma je spremna, a on se nada pobedi. Pesma je spremna, a on se nada pobedi. Aca Lukas i estradni menadžer Saša Mirković putem svojih Instagram naloga najavili su da će pevač ako sve bude kako treba sledeće godine Srbiju predstavljati na Pesmi… »\nS Acom do pobede! Estradni menadžer Saša Mirković i direktor televizije Hajp, najavio je na svom Instagram nalogu da će njegov pulen, folk zvezda Aca Lukas, sledeće godine biti predstavnik Srbije na Evrosongu. Naime, kako Alo! saznaje, pesma je već… »\nKikinda prvi put “u ritmu Evrope”: Pobednička pesma Evrovizije na najvećem muzičko-scensko takmičenju za decu\nFoto: Grad Kikinda To je bila i pobednička pesma “Evrovizije” 2009. godine, a predstavljala je Kraljevinu Norvešku. Ovaj put predstavljaće Kikindu, a izvodiće je mladi Andrej Salkai, a pratiće ga sugrađanke: Ena Šošić, Milana Rajkov i Minja… »


Austrijske porodice na odmor potroše oko 2.750 evra - Srbija kao atraktivna turistička destinacija | BG online\nSrbija kao atraktivna turistička destinacija\nMag.Paul Hammerl pozvao Srbiju da 2019. bude zemlja partner na Sajmu turizma u Austriji\nDirektor kancelarije za komunikaciju sa medijima Sajma turizma u Beču, mag. Paul Hamerl uputio je poziv Srbiji da na sledećem Sajmu turizma u Beču uzme veće učešće, čak i da na ovoj uglednoj manifestaciji bude zemlja-partner.\n– Prošle godine nam je zemlja- partner bila Poljska, ove godine je to Španija, a Srbija bi mogla sledeće godine da predstavi sve svoje regije pojedinačno jer ima izuzetnu istoriju, kulturu, gastronomiju, folklor– rekao je za BGonline mag. Paul Hamerl i dodao da je vreme da se svet upozna sa lepotama brojnih destinacija naše zemlje.-Sajam u Beču je prava prilika za predstavljanje Srbije, a ove godine je bilo akreditovano 800 medija iz 80 zemalja. Broj posetilaca je preko 150 000, a Austrijanci su poznati kao narod koji voli da putuje i upoznaje nove turističke destinacije.\nJedna austrijska porodica troši u proseku 2.750 evra na odmor, tako da su naši turisti jako traženi gosti u bilo kojoj zemlji – objašnjava Hamerl ističući da Austrija nema problem s tim što njihovi građani posećuju druge destinacije jer su i sami izuzetno razvijena turistička zemlja sa preko 143 miliona noćenja u prošloj godini.\nKAD RAZUMEMO I PUSTIMO SVOJ BOL ŽIVEĆEMO SLOBODNO “Bol iz…


Nagrada Matice srpske za pesničku zbirku "Kafkino matursko odelo" | Happy BSC portal\nLaureatu će priznanje biti uručeno 16. februara na svečanosti povodom 196. rođendana Matice srpske.\nJednoglasnom odlukom žirija kojem je predsedavao prof. dr Jovan Delić a članovi su bili prof. dr Dragan Stanić, Želidrag Nikčević, Selimir Radulović i Đorđo Sladoje, naše najstarije i ujedno najprestižnije priznanje za pesništvo, Aleksiću je dodeljeno za zbirku "Kafkino matursko odelo" u izdanju novosadske izdavačke kuće "Pravoslavna reč".\nZa priznanje koje je po rečima prof Delića "zmaj među svim nagradama", ove godine konkurisalo je 35 pesnika. Pažljivo, u više krugova, razmotrena je kompletna produkcija, a na kraju je žiri bio jedinstven u oceni da "Zmaj" za 2021. godinu ide u ruke Aleksića.\nPredsednik Matice srpske Dragan Stanić, u pesničkom svetu poznat pod pseudonimom Ivan Negrišorac, izrazio je zadovoljstvo što ova nagrada nastavlja svoj život, a obaveza Matičina je da svake godine "pretresa" šta se tokom 12 meseci desilo u srpskom pesništvu.\nPo oceni takođe uglednog književnika Đorđa Sladoja, Aleksićeva knjiga koja sadrži 31 pesmu, isprednjačila je po mnogo čemu u odnosu na bogatu konkurenciju.\n- Zanimljivost je da se sam Kafka i njegovo ime pominju samo u naslovu i u prvoj, inicijalnoj pesmi koja nam saopštava da se nalazimo u kafkijanskom svetu koji je prešao u orvelovsko stanje. To je vešto i sa finom dramaturgijom sačinjena knjiga - zaključio je Sladoje uz podsećanje da je Aleksić vodio dijalog sa Kafkom i u prethodnim svojim knjigama.\nU osvrtu na stanje u savremenoj srpskoj poeziji, pesnik i književni kritičar Nikčević ocenio je da je pesništvo danas ponajbolji proizvod srpske kulture i društva. Po viđenju književnika i upravnika Biblioteke Matice srpske Selimira Radulovića, ovo vreme nije naklonjeno poeziji i pesnicima, ali uprkos tome naše pesništvo ima veoma dobar status u okviru savremene evropske poezije.\nSa čika Jovom se odrasta\nMIROSLAV Aleksić, rodom Vrbašanin, u književnosti je prisutan duže od 30 godina, a po sopstvenim rečima, ovoj nagradi koju dodeljuje naša najstarija institucija kulture i književnosti, najviši smisao daje to što nema deteta koje nije odrastalo uz Zmajeve stihove. Zato je, kaže laureat, Zmajeva nagrada kruna "i posle nje pesnik može i ne mora da dobije druga priznanja".\nIzložba Aleksandra Devića od 14. februara u Somboru


Press Online :: Life style :: NOTE LEČE / print=true\nMnogi stručnjaci tvrde da muzika čini čuda u ublažavanju stresa, bola, straha, kao i u poboljšanju raspoloženja i stimulisanju pozitivnih emocija. Obučeni terapeuti muzikom rade na različitim mestima - u školama, bolnicama, kao i u domovima za negu starijih.\nBrojni medicinski stručnjaci kažu da muzika ublažava stres, bol i strah, poboljšava raspoloženje i stimuliše pozitivne emocije\nMuzika je užitak mentalno zaostaloj deci, a ljudima starije dobi ona vraća sjaj u očima. Onima kojima nedostaju reči daje izražaj, a detetu obolelom od raka ublažava bol.\nMuzički terapeuti treba da budu dobro muzičko obrazovani i svestrani kada su žanrovi u pitanju. Tasoula Harlan diplomirala je na univerzitetu Berkli 2005. i trenutno radi sa starijima.\n- Uglavnom sviramo muziku koja je bila popularna u prvim decenijama 20. veka - objašnjava Tasoula. Alchajmerova bolest, na primer, mnoge lišava sećanja, čak i sećanja na to ko su i koliko im je godina, ali, kako kaže Tasoula Harlan, to ih ne sprečava da uglas pevaju omiljene pesme.\nTerapija muzikom uvedena je pre mnogo vremena, kada su bolnice uočile emocionalno i fizičko poboljšanje vezano sa slušanje muzike kod ranjenih ratnih veterana iz Drugog svetskog rata. Danas je muzička terapija klinički potvrđena kao efikasna pomoć ljudima da izraze svoja osećanja, ublaže stres, strah i bol i da se osećaju srećnije.\n- Volim da radim s tom decom. Volim zajedno s njima da stvaram muziku koja im pruža priliku da izraze ko su, čak iako je to samo nekoliko tonova ili pokret uz muziku - kaže Džuli Zigo, koja radi s mentalno zaostalom decom od dvadeset godina. Ona tvrdi da su deca jako motivisana za učestvovanje u stvaranju muzike.\n- To je sjajan način da se s njima razvijaju komunikacione veštine - kaže Džuli Zigo.


Tole čestitao Zvezdi i utešio Partizan... - Sportske.net\nPobedom nad OFK Beogradom u nedelju na Marakani, fudbaleri Crvene zvezde su i definitivno postali novi prvaci Srbije, ali igrom slučaja, predsednik Fudbalskog saveza Srbije Tomislav Karadžić nije mogao da prisustvuje tom događaju i eventualno uruči šampionski pehar Nenadu Milijašu.\nUmesto prvog čoveka FSS, to je učinio Mitar Mrkela, a dan posle utakmice na Marakani i Zvezdine proslave titule, Karadžić je iskoristio priliku da iz Amerike uputi čestitku crveno-belima na ovom uspehu, koji su čekali šest sezona.\nTakođe, Karadžić nije zaboravio ni Partizan, čijim igračima je poručio da ne tuguju i da treba da se pomire sa činjenicom da je ove godine Zvezda šampion.\n''Imam sve informacije, čujem da je sve bilo na najvišem nivou, da je ta titula proslavljena pred oko 40.000 ljudi. Zvezdi čestitam na tituli, a Partizanu, njegovim igračima i struci poručujem da nastave da rade, ne smeju da tuguju, neko mora da bude prvi, a ove godine se tako desilo. Zvezdina titula je potpuno zaslužena i sa time svi treba da se pomire'', izjavio je Karadžić.\nDodajmo još i da prvi čovek FSS boravi u Americi sa našom reprezentacijom, koja večeras igra prijateljski meč sa Jamajkom, a onda još dve utakmice, protiv Paname i Brazila.


januar 2018 - EKOFORUM\nOtkriveno više od 1.000 tona opasnog otpada, vlasnik uhapšen\nNOVI SAD – Na prostoru fabrike “Hemijska industrija Novi Sad” (HINS), koja je u stečaju, u Novom Sadu pronađeno je više od 1.000 tona potencijalnog toksičnog otpada, saopštilo je 26. januara Ministarstvo zaštite životne sredine.\nVlasnik “Step Transa”, koji je zakupac prostora na kome je otpad pronađen, lišen je slobode. Izvorišta pijaće vode su, tvrde nadležni, bezbedna, jer se nalaze više kilometara daleko, sa druge strane Dunava, javila je Radio televizija Vojvodine.\n“Ovaj prostor je, po našim saznanjima, izdat “Step Transu Doo”, odnosno njegovom vlasniku koji je ovde skladištio između ostalog i opasan otpad. On je imao dozvolu od 2012. za skladištenje opasnog otpada i on ima urednu dokumentaciju za svega 32 tone takvog otpada, a u krugu bivše fabrike se nalazi 1.080 tona za koji ne postoji adekvatna dokumenatacija. Zakupac i vlasnik “Step Transa” je juče lišen slobode”, izjavio je za RTV pokrajinski sekretar za urbanizam i zaštitu životne sredine Vladimir Galić.\nMinistar zaštite životne sredine Goran Trivan smatra da se ne radi o takozvanom “istorijskom otpadu”, već da je opasan otpad dovožen sa drugih strana, i istraga će, kaže, ići u tom pravcu.\nIstraga i analize tek treba da utvrde koliko je pronađeni otpad toksičan, odakle potiče i koliko ga stvarno ima. Radi se o različitim vrstama otpadnih ulja, a postoje indicije da je deo toga korišćen za grejanje različitih objekata.\nGradske i pokrajinske službe će izvršiti sve dodatne analize i podzemnih voda bunara zbog preventive, kaže ministar Trivan i ističe da je čitava akcija otkrivanja ovog ilegalnog skladišta koordinisana između njega i predsednika Vlade Vojvodine Igora Mirovića.\n“Hemijska industrija Novi Sad” (HINS) u stečaju, koja se nalazi u fazi privatizacije, je procenjuje Trivan, očigledno bila pogodan prostor da neko skladišti opasan otpad, verujući da će izbeći kontrolu državnih organa.\nAkcija koju su zajednički realizovali Ministarstvo zaštite životne sredine sa Bezbednosno-informativnom agencijom, Osnovnim javnim tužilaštvom Novog Sada i Pokrajinskim sekretarijatom za urbanizam i zaštitu životne sredine, predstavlja nastavak angažovanja nadležnih organa na otkrivanju protivzakonitog upravljanja i odlaganja opasnog otpada u Srbiji, navelo je Ministarstvo.\n„Ovo je zločin prema sopstvenom narodu i državi, i tako se treba tretirati“ istakao je Trivan. „Insistiraćemo da se odgovorni sankcionišu na najstroži mogući način. Nastavićemo sa akcijom otkrivanja i kažnjavanja nesavesnog postupanja opasnim otpadom u Srbiji, i nećemo se zaustaviti. Obrenovac i Novi Sad su početak, i vreme je da se Srbija već jednom normalizuje što se toga tiče“, rekao je Trivan.\nEkološki magazin EKOlist obeležio 10 godina izlaženja\nMinistar zaštite životne sredine Goran Trivan posetio je 29. decembra Novi Sad, gde je prisustvovao obeležavanju desetogodišnjice objavljivanja prvog broja ekološkog magazina „EKOlist». Čestitajući ovaj značajan jubilej, ministar je pohvalio rad magazina koji, kako je istakao, već godinama uspešno okuplja ljude koji se bave životnom sredinom i sa jednakim entuzijazmom ulažu napore da na svojevrsan način doprinesu zaštiti i unapređenju životne sredine i prirode.


Drecun: Odluka vlade u Prištini o vojsci destabilizuje razgovore\nSeptembar 14, 2018 09:22\nMilovan Drecun je, gostujući u Dnevniku RTS-a, naveo da Priština očigledno ne odustaje od namere da mimo volje, interesa i bezbednosti srpskog naroda stvori oružanu silu koja je apsolutno suprotna Rezoluciji 1244 kojom je predviđeno da samo Kfor može biti vojna formacija na KiM.\n"Nema nikakve dileme, a imajući u vidu iskustvo sa prethodnicom tih takozvanih Oružanih snaga Kosova, da bi one dodatno ugrozile međuetničke odnose koji izuzetno narušeni između Srba i Albanaca, bezbednost srpskog naroda i da svrha te formacije ne bi bila drugačija od one da bude uperena protiv srpskog naroda, eventualno za neke intervencije na severu Kosova", rekao je Drecun.\nNaglašava da "ne smemo da zaboravimo da će ta formacija imati nekakve snage za brzo reagovanje".\n"Sa druge strane, formiranje takve formacije bi svakako poremetilo uspostavljeni odnos ravnoteže snaga u regionu i bilo bi izvan sistema kontrole vojnih potencijala u regionu koji je već uspostavljen", kaže Drecun.\nUkazao je da onaj deo Zapada koji je priznao Kosovo kao državu insistira na tome da moraju se sprovedu propisane zakonske procedure.\n"To znači da mora da se promeni ustav da bi se formirale tzv. Oružane snage Kosova. Za promenu ustava je neophodna saglasnost srpskih predstavnika u kosovskom parlamentu, Srpska lista to neće dozvoliti", objasnio je Drecun.\nIstiče da mogu da promene namenu, organizacionu strukturu, da postave tu formaciju kao klasičnu vojsku, da je naoružavaju kao vojsku, ali ne mogu da joj promene ime i da postanu oružane snage.\n"Oni već imaju uspostavljenu organizaciono vojnu strukturu, već imaju planove za nabavku naoružanja, teškog naoružanja i raznih borbenih letelica, imaju obučen kadar, tu pripremu je obavio NATO, vodeće zemlje NATO-a su dugo godina obučavale pripadnike te buduće formacije, sada je samo pitanje procedura", dodaje Drecun.\n"Taj potez pokazuje sve jaču nespremnost Prištine da se postigne konačan dogovor sa Beogradom i to svakako nanosi štetu i destabilizuje razgovore koji se obavljaju na planu konačnog reševanja statusa KiM", napominje Drecun.\n"Održivost sporazuma sa Prištinom će se ogledati članstvom Srbije u EU"\nKada je reč o postizanju sporazuma sa Prištinom, Drecun smatra da on zahteva veoma snažnu podršku i verifikaciju.\n"S obzirom da će ako se postigne taj sporazum biti suštinski drugačiji od postojećeg stanja, on zahteva veoma snažnu podršku i verifikaciju, kako u samoj Srbiji, tako i od strane Albanaca na KiM, ali i od međunarodnih aktera koji su na jedan ili drugi način uključeni u rešavanje kosmetskog problema", kaže Drecun.\nPodseća da većina članica EU smatra da je pre članstva Srbije u Uniji neophodno postići pravno obavezujući sporazum o sveobuhvatnoj normalizaciji odnosa sa Prištinom.\n"Treba imati u vidu da, što se same Srbije tiče, ona želi da postigne sporazum koji će biti dugoročno održiv, njegova održivost između ostalog će se ogledati članstvom Srbije u EU. Dakle, ta potvrda i osnaženje sporazuma mora da se ogleda preko članstva u EU, to bi garantovalo da će sporazum biti na duge staze, do kraja sproveden i da neće izazvati eventualno novu destabilizaciju", tvrdi Drecun.\nOdgovarajući na pitanje na koje još garancije bi Srbija mogla da računa, Drecun kaže da svakako sa napretkom ekonomije dolazi do jačanja političke i bezbednosne stabilnosti.\n"To je podsticaj za sve zemlje u okruženju i tako stabilan region i stabilna Srbija će biti najbolja garancija da će sporazum biti realizovan i da neće dovesti do nekih novih sučeljavanja", navodi Drecun.\nNa pitanje da li za tu ideju postoji razumevanje u Prištini, Drecun kaže da "u Prištini više postoji razumevanje za ideju o 'velikoj Albaniji' nego za evropsku perspektivu celog regiona".\n"Ne mogu da primetim neku iskrenu posvećenost toj evropskoj perspektivi od strane većine albanskih političara, jer oni postavljajući raznorazne prepreke na ovom putu ka postizanju sporazuma jednostavno se protive toj evropskoj perspektivi", zaključio je Drecun.\nObeležen Dan nezavisnosti Kanade 4\nPregovori sa EU – koliko smo prešli, a šta nas još čeka 4\nTri poruke koje će Makron doneti Srbiji 36\nVučić mladim lekarima i sestrama: Izaberite Srbiju, ostanite! 17\nVučić primio vojne delegacije Rusije i Belorusije 16\nPriština ukida platni promet na severu, zabranjuje ulazak srpskih funkcionera i vozila sa srpskim tablicama? 4432\nSKANDALOZNO: Srbi cinkarili Srbe na severu KiM! 3732\nSrpske porodice u Gracu strahuju od upada kosovske policije 2974\nSedmogodišnja devojčica ostala sama u autobusu kad su joj kosovski policajci bez objašnjenja odveli oca! 2674\nPrištinski specijalci brutalno prebili gluvonemog Srbina! 1937\nVozači u Srbiji od 1. jula dobijaće obaveštenja o problemima na putevima preko radija\n23:00 June 26, 2019\nBez sastanka Trampa i Kima na samitu G-20\n22:43 June 26, 2019\nObeležen Dan nezavisnosti Kanade\n22:25 June 26, 2019\nRepublika Srpska zabranila uvoz sveže višnje iz Hrvatske\n22:14 June 26, 2019\nPaklene vrućine u Evropi, Francuzi zatvorili škole\n21:52 June 26, 2019


Najnoviji nastavak avantura Džejmsa Bonda, "Spectre", obara rekorde na britanskom boks ofisu, saopštio je danas studio Sony Pictures Entertainment.\nFilm, sa Danijelom Krejgom u ulozi tajnog agenta 007, zaradio je 9,2 miliona dolara u prvom danu prikazivanja, koji je bio "najudarniji bioskopski utorak" u istoriji filma u Velikoj Britaniji, naveo je čuveni filmski studio.\nPrethodni, 23. nastavak franšize "Skyfall" iz 2012. zaradio je 1,1 milijardu dolara širom sveta, čime je višestruko nadomestio sumu od 200 miliona dolara koliko je uloženo u njegovo snimanje.\n"Spectre", koji je premijerno prikazan u ponedeljak, 26. oktobra, u Londonu, dobio je odlične kritike. Šira publika će film moći da vidi od 6. novembra kada će ući u svetske bioskope.\n« Za Dikaprija rad sa de Nirom i Skorsezeom "parče raja" Umro model i televizijski glumac Sam Sarpong »


Slučaj „Jugović“: Policijska istraga okončana, a Tužilaštvo BiH uporno ćuti!? – Zvornik Danas\nNaslovna/VIJESTI/Crna hronika/Slučaj „Jugović“: Policijska istraga okončana, a Tužilaštvo BiH uporno ćuti!?\nCrna hronikaizbor urednikaKolumneVIJESTI\nSlučaj „Jugović“: Policijska istraga okončana, a Tužilaštvo BiH uporno ćuti!?\nRedakcija Send an email 8. marta 2016\n119 4 minuta čitanja\nČlanovi porodice Jugović, nezadovoljni „prebacivanjem loptice“ između Tužilaštva BiH i Sipe, podsjećaju da je na ovom slučaju radila grupa veoma iskusnih policajaca. Policijska istraga ukazala je na zapanjujuće rezultate prema kojima su pojedinci na visokim političkim funkcijama višestruko uvećali svoju imovinu, bilo da se radi o nekretninama ili o bankovnim računima, koji su mogli biti praćeni.\nPripremio: Ognjen BEGOVIĆ, SRNA\nPALE – Porodica pokojnog Riste Jugovića, generalnog direktora Srpskog osiguravajućeg društva /SOD/ „Jahorina“, koji je mučki ubijen 10. marta 2002. godine u dvorištu porodične kuće na Palama, ni nakon 14 godina nema zvaničan odgovor nadležnih institucija na pitanje ko je, zašto i po čijem naređenju ubio njihovog supruga, oca i djeda.\n„Istraga o ubistvu našeg supruga, oca i djeda policijski je okončana, ali Tužilaštvo BiH godinama odbija da ovaj slučaj dovede do kraja, odnosno da uhapsi i procesuira izvršioce i nalogodavce ovog zločina“, kažu za Srnu članovi porodice pokojnog Riste, pozivajući se na tvrdnje visokog policijskog službenika u Agenciji za istrage zaštitu /Sipa/ BiH, bliskog istrazi.\nOni smatraju da bi odgovor na pitanje zašto već 14 godina nema nikakvog napretka u istrazi u predmetu koje je Tužilaštvo BiH vodilo pod nazivom „Jahorina“, prvenstveno trebalo da da rukovodilac Posebnog odjeljenja Tužilaštva BiH za organizovani kriminal, privredni kriminal i korupciju tužilac Božo Mihajlović.\nMeđutim, na upit Srne u vezi sa statusom pomenutog predmeta i ove godine je iz Tužilaštva BiH šturo odgovoreno – „Tužilaštvo BiH ne može davati nikakav komentar na navedeni upit“.\nIz Sipe je na upit Srne stigao nešto duži, ali uopšten odgovor.\n„U skladu sa Vašim upitom od 29. februara ove godine, obavještavamo Vas da je Agencija za istrage i zaštitu BiH u prethodnom periodu, u saradnji sa entitetskim policijskim organima, preduzimala intenzivne mjere i radnje na rasvjetljavanju najtežih krivičnih djela počinjenih na području Sarajeva i Istočnog Sarajeva, od kojih su neka rasvijetljena i izvršioci su lišeni slobode i procesuirani, dok druge osumnjičene tek očekuje pravosudni postupak“, navodi se u odgovoru Sipe Srni.\nIz Sipe dodaju da je, između ostalih krivičnih djela, predmetom istrage bilo obuhvaćeno i krivično djelo ubistva lica čiji su inicijali R.J.\n„Istraga u ovom predmetu i dalje traje, ali nismo u mogućnosti da iznosimo bilo kakve pojedinosti u vezi sa trenutnim statusom istrage, indiciranim ili osumnjičenim grupama ili pojedincima koji se mogu dovesti u vezu sa izvršenjem ovog krivičnog djela. Budući da je za provođenje istrage nadležan tužilac, predlažemo da se za sve informacije obratite nadležnim tužilaštvima“, poručuju iz Sipe.\nČlanovi porodice Jugović, nezadovoljni ovim „prebacivanjem loptice“ između Tužilaštva BiH i Sipe, podsjećaju da je na ovom slučaju radila grupa veoma iskusnih policajaca koji su, za razliku od ranije istrage o ovom slučaju, koja je polazila od pretpostavke da je riječ o politički motivisanom ubistvu, nastojali da prate imovinske i finansijske tokove i transakcije koje se mogu povezati sa SOD „Jahorina“.\nJednostavno, ističu Ristova supruga Ratka, sin Miro i unuk Đorđe, pokušano je da se, prateći trag novca, otkrije ko je imao koristi od ovog ubistva, te kako je firma, čija je procijenjena vrijednost iznosila više od pola milijarde KM, rasparčana i privatizovana za svega nekoliko godina i pod veoma sumnjivim okolnostima.\nPrema njihovim riječima, policijska istraga ukazala je na zapanjujuće rezultate prema kojima su pojedinci na visokim političkim funkcijama, zajedno sa svojim ortacima, višestruko uvećali svoju imovinu, bilo da se radi o nekretninama ili o bankovnim računima, koji su mogli biti praćeni.\nProblem je, međutim, bio nedostatak neposrednih svjedoka, mada prijatelji porodice Jugović iz policijskih krugova tvrde da imaju pouzdana saznanja da je jedno lice policiji priznalo da je učestvovalo u ubistvu Riste Jugovića, te da je za tu sramnu ulogu čak i dobilo određeni iznos novca i da je bilo spremno da saopšti ime nalogodavca pod uslovom da o tome svjedoči pod zaštitom.\nPorodica Jugović podsjeća i na izjavu predsjednika Republike Srpske Milorada Dodika koji je 27. novembra 2013. godine u emisiji OSM televizije na Palama rekao da iza Ristovog ubista stoji visoki funkcioner SDS-a Mirko Šarović.\nŠarović je tada ekspresno odbacio Dodikove optužbe najavljujući da će ga tužiti za klevetu, mada nema zvaničnih informacija da je to i učinio.\nMiro Jugović, sin pokojnog Riste, i ovaj put, kao i svih prethodnih godina, rekao je Srni da su članovi njegove porodice veoma razočarani i ogorčeni činjenicom da sve ove godine istraga o ubistvu njegovog oca ne daje nikakave rezultate.\n„Mi sve ovo doživljavamo kao katastrofu, gubimo nadu, mada svaki mjesec pokušavamo da se obratimo što političarima iz Republike Srpske, što policiji. NJihovi odgovori se svode na to da je istraga u toku, ali da nema pomaka“, rekao je Miro.\nOn je potvrdio da njegova porodica još ne zna motiv ovog gnusnog ubistva, ali i pored svega ne gubi nadu da će na kraju pobijediti istina i pravda.\nPrema obdukcionom nalazu, kojeg je uradio sudski vještak Ilijas Dobrača, Jugović je bio pogođen sa više hitaca iz vatrenog oružja kalibra 7,65 milimetara. Jedan metak pogodio ga je u lijevu podlakticu, druga dva su ga pogodila u grudni koš i stomak, a ostali hici u vrat i noge, nakon čega je usljed obilnog krvarenja nastupila smrt.\nNeposredno pred ubistvo, 7. marta 2002. godine, tadašnji generalni direktor SOD „Jahorina“ Risto Jugović održao je konferenciju za novinare u Banjaluci na kojoj je, po ko zna koji put, obavijestio javnost u Republici Srpskoj o „hajci“ koja se vodi protiv njega, kao i o konstantnim političkim, policijskim i medijskim pritiscima i zastrašivanjima, pa čak i prijetnjama smrću.\nJugović je tada, obraćajući se novinarima, naveo: „Dokle će ići na ‘Jahorinu’? Ići će sve dotle dok je ne pokore i pokupe sve što ima. NJihov pokušaj ide u pravcu da mene više nema, jer ako mene nema, oni će privatizovati ‘Jahorinu’… Sve su to crvene prozivke centara moći, jer je u sprezi policija, tužilaštvo, sudovi i politika“.\nBio je ubijeđen da iza njegovog progona ne stoji SDS kao politička stranka, već da je riječ o slobodnim strijelcima, „pljačkašima iz deset godina prošlosti, koji se finansiraju smicanjem ljudi koji su im na putu“.\n„Mislim da su u prvi mah krenuli prema meni, da mi se desi isto što se desilo i vođi ‘Belih vukova’ /Srđanu Kneževiću/. Ali mislim da sam blagovremeno prijetnje, recimo iz Trebinja, prijavio međunarodnoj zajednici“, rekao je Jugović tri dana prije ubistva.\nPorodica Jugović i dalje smatra da je ubistvo Riste Jugovića „organizovano“ i da je, najvjerovatnije, povezano sa nelegalnom i sumnjivom privatizacijom SOD „Jahorina“.\nPrije rata u BiH, bio je zaposlen u RO „Famos“ Koran, „Crvena zastava“ Kragujevac i Narodnoj banci BiH.\nFunkciju generalnog direktora SOD „Jahorina“ obavljao je od 1992. godine.\njugović pale ubistvo\nUbicu uhapsili dok je pravio kobasice\nSjeverna Koreja testirala hidrogensku bombu – Svijet na nogama\n6. januara 2016\nMladić iz BiH na Forbesovoj listi mladih lidera „30 ispod 30“


Metalac – Proleter (NS) (nedelja, 18.30 sati) - Fudbalski klub Metalac Gornji Milanovac\nMetalac – Proleter (NS) (nedelja, 18.30 sati)\nDatum Subota, 18 April 2015 20:52\nMetalac posle poraza u Petrovcu na Mlavi u 23.kolu Prve lige Srbije na svom stadionu čeka novosadski Proleter, a prema rečima desnog beka Saše Nikodijevića kiksa ne sme da bude.\n-Maksimalno smo motivisani da se u nedelju prikažemo u dobrom svetlu i popravimo utisak iz prethodnog kola. Proleter je naš veliki dužnik jer nam je u jesenjem meču naneo poraz. Imaju dobar tim, odlično su organizovani, a kontranapad im je jedno od najjačih oružja, pa stoga moramo biti koncentrisani od prvog do poslednjeg sudijskog zvižduka. Protivnik je takav da zavređuje pažnju, ali nije nepremostiva prepreka, tako da ćemo učiniti sve da dođemo do trijumfa. Ovo je utakmica u kojoj je kiks zabranjen – rekao je Nikodijević.\nVihorni desni bek Milanovčana iskoristio je priliku da pozove publiku da u što većem broju pruži podršku timu iz Despotovačke bb u ovom veoma bitnom duelu.\n-Nadam se da će naši simpatizeri prepoznati važnost ovog meča i da će doći da nas podrže. Samo zajedničkim snagama možemo do četrnaeste prvenstvene pobede – zaključio je Saša Nikodijević.\nZa nedeljni meč stručni štab neće moći da računa na Ćirkovića koji je zadobio povredu zadnje lože, kao i na Živkovića zbog nedozvoljenog broja žutih kartona. Metalac i Proleter su do sada odigrali 5 međusobnih mečeva, po dve pobede su ostvarile obe ekipe, dok je jedan susret završen nerešenim rezultatom.\nŠegrt na centru\nPravdu u duelu Milanovčana i Novosađana deliće sudije iz Beograda. Glavni arbitar biće Jovan Šegrt, pomoćnici Vladimir Šegrt i Miloš Miškeljin, a četvrti sudija Dejan Gligorijević. Delegat je Radenko Stevović, takođe iz Beograda, dok je posmatrač suđenja Milivoje Aksentijević iz Majura.\nPLS / 23. Kolo / METALAC – PROLETER (NS) / nedelja, 19.april, 18.30 sati / stadion „Metalac“ / cena ulaznice: 200 dinara /\nNaslovna.Metalac – Proleter (NS) (nedelja, 18.30 sati) Vrh strane


Otvaranju laboratorije prisustvovao je njegova Ekselencija, Ambasador SAD u Srbiji, gospodin Entoni Godfri, direktor UKC Niš prof. dr Zoran Perišić i gradonačelnica Niša Dragana Sotirovski.\nLaboratorija će imati genski sekvenator najnovije generacije, tri „real time“ PCR aparata, automatske izolatore nukleinskih kiselina, hromatograf, frižidere koji hlade na -90 stepeni Celzijusa, centrifuge, Karl Zeis mikroskop i ostalu prateća oprema...\n-U ovoj laboratoriji radiće se na hiljade najsloženijih analiza godišnje uključujući i individualizacija terapije bolesnika sa malignitetom u skladu sa genetskim tipom tumora. Laboratorija će poneti ime po velikom prijatelju Srbije i srpskog naroda iz I svetskog rata – Džonu Frotingamu (John Frothingham) koji je je spasio preko 6.000 srpske dece iz vihora Prvog svetskog rata, odškolovao i zbrinuo njih 3.000 u svojim domovima za ratnu siročad u Vranju i Sremskoj Kamenici nakon rata. Usvojio je 230 srpske siročadi koja su ostala bez oba roditelja. Oženio se Jelenom, mladjom ćerkom Sime Lozanića, prvog rektora beogradskog Univerziteta i prešao u pravoslavlje. Ukupna vrednost njegove pomoći Srbiji procenjuje sa na 2-3,5 godišnja budžeta tadašnje Kraljevine Srbije. Priključio se srpskoj vojsci na Solunu i proveo godinu dana u opkoljenom Bitolju. Za zasluge odlikovan je brojnim najvišim ordenima Kraljevine Srbije a kralj Aleksandar mu je dodelio i čin pukovnika srpske vojske. Predsednik Srbije, Aleksandar Vučić, odlikovao ga je ove godine posthumno, Zlatnom Sretenjskom medaljom zasluge za narod, objasnio je prof. dr Dragan Milić, prodekan za međunarodnu saradnju na Medicinskom fakultetu u Nišu.


“Tržnica” najavila manifestaciju “Dan za hvala” – DOM INFO |\nTradicionalna manifestacija “Dan za hvala”, koju organizuje banjalučka “Tržnica” povodom krsne slave Duhovi, biće održana u utorak, 6. juna, čemu prethodi obilježavanje krsne slave ove firme u nedjelju 4. juna.\nNa današnjoj konferenciji za novinare Nemanja Bilanović, direktor “Tržnice” najavio je bogat kulturno-umjetnički program te tradicionalnu smotru autohtonih sorti konja i rasnih grla i vožnju fijakerima sa “Nove pijace” do Kastela i nazad.\nBilanović je predstavio najnovije rezultate poslovanja i naglasio značaj ovog preduzeća.\n“Tržnica posluje u sklopu korporacije koja ima 12 preduzeća i 1700 zaposlenih. Za nas gradska ‘Tržnica’ ima poseban značaj jer je u svakom segmentu implementirana u život ovog grada. To je mjesto gdje dolazi većina građana Banjaluke u potrazi za svježim, domaćim i zdravim proizvodima” kazao je Bilanović.\nNaglasio je da Tržnica u avgustu ove godine slavi 90 godina postojanja.\nMladen Čulić, zamjenik generalnog direktora “Tržnice”, naglasio je da su poslovni rezultati za prošlu godinu pozitivni, odnosno da je preduzeće poslovalo u dobitku više od tri miliona KM.\n“Možemo se pohvaliti izuzetno dobrim poslovanjem na svim našim poslovnim jedinicama. Planiramo da i dalje sredstva ulažemo u adaptaciju i modernizaciju objekata, te da na Novoj pijaci izgradimo još jedan objekat” rekao je Čulić.\nRukovodstvo preduzeća, kao i svake godine povodom ovog praznika, najavilo je posjetu i uručenje donacija, ove godine Centru za mentalno zdravlje, kao i uručenje zahvalnica poslovnim partnerima i nagrada najboljim radnicima “Tržnice”.\nZa kraj, pozvali su sve građane Banjaluke da prisustvuju manifestaciju “Dan za hvala”, na kojoj će osim prezentacije najboljih grla i najljepših fijakera, biti spremljen ručak za sve posjetioce.


Elitna grana mora imati elitni tretman u gradu Banjaluci | Banjaluka.net\nElitna grana mora imati elitni tretman u gradu Banjaluci\nPrema kulturi u gradu Banjaluci, ali i u Republici Srpskoj uvijek se, na institucijalnom nivou, ponašaju kao prema pastorčetu.\nUpravo zato se ujedinio veliki broj kulturnih radnika sa jasnom i neophodnom inicijativom za osnivanje odjeljenja pri administrativnoj službi grada koje bi se bavilo samo i isključivo kulturom.\nČulo se ovo sa tribine “Prostor grada, prostor stvaralaštva” koja je organizovana u Banskom dvoru Kulturnom centru u Banjaluci. Gosti na tribini bili su glumica Ljiljana Blagojević i Jovan Jovanović, koji radi u Sekretarijatu za kulturu uprave grada Beograda.\n– Kulturno stvaralaštvo, koje predstavlja elitu, mora da bude slobodno i tu smo da apelujemo na grad da prepozna potrebu za osnivanje odeljenja koje će se baviti samo kulturom. Kultura je način života i obuhvata mnoge delatnosti, od dramske, muzičke, slikarske, bibliotečke, arhivske i mnogih drugih i tu je teško nađi jednog čoveka koji se u sve to razume. Da ne govorimo o tome kako je komplikovano ako sve to svrstate zajedno uz sport, ili uz prosvetu. Tek tada se ne može ozbiljno pozabaviti svim tim delatnostima, a bojim se da uvek sve ide na štetu kulture – kazala je glumica Ljiljana Blagojević.\nOna ističe da je veliki problem, kako raspodjela novca za kulturu, tako i neprepoznavanje nadležnih institucija da kultura i jezik čine duhovnu vertikalu jednog naroda.\n– Moramo se sistematski pozabaviti kulturom i kulturnim radnicima, jer se ja osećam kao da ih lažem kada ih školujem za profesiju u kojoj na kraju neće ni naći posao. Zato je obaveza grada Banjaluke, kao primera drugim gradovima da osnuje odeljenje koje će brinuti o svim gradskim kulturnim institucijama, manifestacijama, umetnicima – poručila je Blagojevićeva.\nOna je dodala da isto tako jedno republičko ministarstvo ne može da brine i o prosveti, i o kulturi, i to treba odvojiti.\n– To je jedna cela mreža institucija u celoj državi, i ako se bude bavila samo Banjalukom, sve ostalo će da atrofira. A to nikako nije dobro za kulturu – upozorila je Blagojevićeva.\nJovanović je podijelio svoja iskustva rada u instituciji koja se upravo bavi samo kulturom u Beogradu.\n– Mislim da je ovo odlična inicijativa kolega u Banjaluci za osnivanje jednog ovakvog specifičnog odeljenja. To je odlično iz razloga što, recimo mi, imamo jedan ceo organ koji se bavi samo kulturom i kulturnim radnicima grada. Ako su tu i druge oblasti, vi kao organ uprave prosto ne možete svima da poklonite pažnju kakvu zaslužuju – poručio je Jovanović.\nNaravno, na tribini su se čuli i problemi sa kojima se suočavaju kako umjetnici, tako i direktori kulturnih institucija Banjaluke i Republike Srpske.\n– Svi mi koji se bavimo stvaralaštvom, znamo sa kojim problemima se susrećemo i baš zato je neophodno da upravo mi damo smjernice kako bi odjeljenje za kulturu trebalo da funkcioniše – kazala je akademska slikarka Maja Dodig.\nOna je naglasila da je potrebno pružiti institucionalnu podršku novim idejama i kreativnosti, kao i očuvanju kulturnog identiteta grada.\n– Takođe, neophodno je da stimulišemo razne donatore povezujući se i sa drugim gradovima, a naročito je potrebna podrška kolegama koji ostvaruju izuzetne rezultate u inostranstvu, predstavljajući se kao ambasadori našeg grada i države – samo su neki od prijedloga koje je pomenula Dodigova na tribini.\nNa tribini je govorila i direktorka Narodne i univerzitetske biblioteke RS Ljilja Petrović-Zečić.


Milorad Mirčić, predsednik Odbora za bezbednost Narodne skupštine\nObjavićemo imena svih\nprivedenih u akciji "Sablja"\nNajavljena i mogućnost formiranja Anketnog odbora. Mirčić: Naš uspeh veći nego Bušov koji se usput izvinio Iračanima\nBEOGRAD (Srna) - Odbor za bezbednost Skupštine Srbije, posle predsedničkih izbora, objaviće imena 11.655 lica privedenih tokom vanrednog stanja i podatke koje je o poštovanju ljudskih prava u toku akcije "Sablja" Pododbor ovog tela prikupio od MUP-a i drugih nadležnih organa - rekao je predsednik ovog odbora Milorad Mirčić.\n- U ponedeljak imamo jedan operativni sastanak sa predstavnicima MUP-a, a Odbor će za sledeću sredu da zakaže sednicu na kojoj će biti zbirno sakupljen kompletan materijal koji bude dostavljen, a onda ćemo posle održanih predsedničkih izbora u javnost jasno izaći sa materijalom - rekao je Mirčić, koji je i predsednik Pododbora.\nOn je naveo da će Odbor ta saznanja predočiti Skupštini Srbije, koja treba na osnovu toga da pokrene inicijativu o eventualnoj mogućnosti formiranja Anketnog odbora.\nMirčić je istakao da je za Odbor najbitnije da se jasno raspolaže sa svim imenima i prezimenima i podacima o licima koja su neselektivno privođena u MUP tokom vanrednog stanja, a pored njihovih imena će stajati na osnovu čijeg naloga, kako i na koji način su privođeni.\n- To je mnogo veći naš uspeh, nego što je postigao američki predsednik Džordž Buš, koji se izvinio Iračanima kao nekom opštem mestu. Nas zanima da objavimo imena i prezimena naših građana koji su oštećeni i privedeni, a pogotovo da objavimo imena onih ljudi koji su privedeni protivzakonito - istakao je Mirčić.\nMirčić je rekao da Odbor, kao civilna kontrola MUP-a i BIA, treba da utvrdi ko je, na koji način i po čijem ovlašćenju svesno kršio zakone i pravila službe, a pitanje eventualne političke ili krivične odgovornosti ostaje u nadležnosti drugih organa.


Bekali ponovo divlja: Vlasnik FCSB-a javno rekao koje će igrače otpustiti nakon eliminacije iz Evrope\nVlasnik rumunskog FCSB-a Džordž Bekali javno je rekao kojim će igračima uručiti otkaz nakon eliminacije iz kvalifikacija za Ligu konferencija.\nDžordž Bekali, čiji je FCSB sinoć doživio eliminaciju iz kvalifikacija za Ligu konferencija nakon dvomeča s kazahstanskim Šaktarom, medijima je poručio:\n“Stipe Vučur i Zdenek Ondrašek su otpušteni. Uskoro ću im uručiti otkaze. Sada kad smo ispali iz Evrope prodaću i Olimpiuja Morutana”.\nVučur i Ondrašek ovoga su ljeta stigli u Bukurešt, a za usluge Morutana već je duže vrijeme zainteresovan Galatasaraj.\nPrethodni članakDamir Džumhur obezbijedio plasman u polufinale Trsta\nNaredni članakMaksimović: “Ne mogu samo da valjam kada dobijam”


Članice Evropske unije su se konačno uozbiljile povodom davanja svog odgovora na kinesku inicijativu "Pojas i put", velikog transportnog i infrastrukturnog projekta koji Peking koristi za povezivanje Azije sa evropskim tržištima, kao i za signaliziranje svog političkog uticaja na međunarodnom nivou, piše "Politiko".\nZgrada EK u Briselu\nPrema nacrtu zaključaka Saveta EU, u koje je imao uvid briselski portal "Politiko", evropske vlade žele da Evropska komisija u narednih devet meseci izradi spisak "projekata sa velikim uticajem i vidljivim efektima" koji će konkurisati toj šemi Pekinga.\nOčekuje se da će ministri spoljnih poslova EU odobriti tu ideju u ponedeljak.\nMeđu izazovima za Evropljane biće i kreiranje imena za njihov plan, koje je podjednako privlačno kao "Pojas i put", a trebaće im i logo. Sve je to, kako ocenjuje "Politiko", deo velike igre zvaničnog Brisela da sustigne Peking.\nKineski predsednik Si Đinping je pre osam godina predstavio svoju ideje izgradnje drevnog "Puta svile", koji sada obuhvata projekte širom sveta vredne 2.500 milijardi dolara, pružajući tako podršku naporima Pekinga da globalno proširi svoje pomorske i energetske mreže.\nPeking, s druge strane, insistira da "Pojas i put" stvaraju mogućnosti, što je fraza koju je kineski predsednik ponovio nemačkoj kancelarki Angeli Merkel i francuskom predsedniku Emanuelu Makronu u telefonskom razgovoru u ponedeljak.\nLideri G7 složili su se prošlog meseca oko pokretanja demokratske alternative kineskoj inicijativi.\nEU Kina Pojas i put\n07:27 DOBRI USLOVI ZA VOŽNJU Nema zadržavanja na granicama za putnička vozila\n07:26 NOĆ BEZ INCIDENATA Beogradska Hitna pomoć najviše intervenisala zbog hroničnih bolesnika


Protestima u Beogradu građani su tražili o vlasti da spreče nasilje na ulicama\nKoalicija mladih protiv nasilja podnela je danas gradonačelniku Beograda Draganu Đilasu inicijativu sa više od 5000 potpisa da se obeleži mesto na kojem je brutalno pretučen, a nekoliko dana kasnije i umro, francuski državljanin Bris Taton.\nDušan Zlokolica iz Koalicije mladih protiv nasilja kaže da je njihova namera da se mesto na kojem je stradao Bris Taton obeleži spomen pločom, ali i da to obeležje ima mnogo veći značaj:\n„Ova akcija ima simboličnu ulogu i nije posvećena samo mladom Brisu Tatonu, već je posvećena svim žrtvama nasilja koje su pale pod udarom šovinizma i netrpeljivosti na ulicama Beograda i ima za cilj da na neki način sve vreme na to upozorava“, kaže on.\nGradonačelnik Beograda Dragan Đilas, rekao je da će grad učiniti sve da se ovo obeležje što pre postavi:\n„Džaba svi mostovi, obdaništa, nove škole i bulevari ako mi imamo grad u kome vi kada izađete na ulicu morate da razmišljate da su neki ljudi, tako, malo rešili da nekoga prebiju pošto im se on ne dopada. Mi sa tim moramo da se borimo“, kaže Đilas.\nFrancuski državljanin Bris Taton (28), koji je teško povređen 17. septembra 2009. godine u napadu huligana ispred kafića "Irish Pub" na Obilićevom vencu, preminuo je od zadobijenih povreda 29. septembra, a protiv njegovih ubica podignuta je optužnica.\nPetar Đorđević,, predsednik Komisije za imenovenje ulica i trgova grada Beograda kaže da bi spomen ploče na mesto na kojem je Bris Taton prebijen mogla biti postavljena u narednih par meseci, ako Sekretarijat za kulturu taj predlog odmah odobri. Komisija kojom predsedava Đorđević, kaže, to će uraditi već početkom februara:\n„Na prvoj sednici Komisija će da donese svoju odluku i ja se nadam da će ta odluka biti pozitivna,a ja ću, upravo, tako rešenje i da preložim“, kaže on.\nKoaliciju mladih protiv nasilja sačinjavaju Demokratska omladina, Mladi Liberalno-demokratske partije, Socijaldemokratska omladina, pokret Evropa nema alternativu, Omladinska grupa Helsinškog odbora za ljudska prava i Gej strejt alijansa.


Među vijećnicima kojima je Centralna izborna komisija BiH izrekla sankcije zbog kršenja Izbornog zakona BiH, nalazi se i Amila Hodžić, vijećnica SDP-a u Općinskom vijeću Visoko.\nAmili Hodžić je zbog obavljanja funkcije vijećnika u OV Visoko, dok\nistovremeno bliski srodnik, suprug, obavlja funkciju ovlaštene osobe,\ndirektora, JKP “Gradska groblja” d.o.o. Visoko, izrečena sankcija\nnepodobnosti za kandidiranje za bilo koju funkciju izabranog dužnosnika, nosioca izvršne funkcije ili savjetnika u periodu od četiri godine nakon počinjenog prekršaja i kazna od 1.000 KM.\nU „Temi jutra“ Radija Q pokušali smo dobiti ime novog vijećnika koji će biti imenovan na mjesto Amile Hodžić, ali zbog odsustva predsjednika SDP-a Visoko Faruka Salčinovića, detalji nam nisu poznati. Očekuje se saopćenje za javnost iz općinskog odbora SDP-a Visoko.\nOvo nije jedini primjer kršenja Izbornog zakona BiH, kada su u pitanju vijećnici OV Visoko u ovom mandatu.\nU toku je provjera u Centralnoj izbornoj komisiji BiH još jednog vijećnika iz SDA, zbog promjene mjesta prebivališta. Informacije o ovom eventualnom novom slučaju kršenja Izbornog zakona, bit će dostupne javnosti i medijima tokom sljedeće sedmice.


Tanjug 14. februara 2020. 17:38\nBEOGRAD – Trener mladih fudbalera Crvene zvezde Slavoljub Đorđević izjavio je da je ekipa plasman u osminu finala Lige sampiona ostvarila veliki uspeh, ali da će protiv danskog Midtjilanda dati sve od sebe da napravi još korak više.\n„Pre svega čestitam mojim igračima ovo je njihov uspeh. Tri nedelje ima do meča sa Dancima rano je o rivalu. Momci su najmlađa ekipa u Ligi šampiona i ovo je već sada ogroman uspeh. Ulazimo bez opterećenja da učimo i borimo se“, rekao je Đorđević.\nOn je istakao da ekipa ima veliku podršku uprave kluba. „Crvena zvezda je uvek mislila na svoju decu. Ali znali smo, ako hoćete rezultat morate da se oslonite na iskusnije igrače. Tako se klub organizovao letos, a to je bilo dobro za omladince jer smo znali da samo takvim uspehom prvog tima i mi možemo u Ligu šampiona“.\nKako je istajao, sva pojačanja koja su došla letos u prvi tim su doprinela i da ova Zvezdina deca pokažu kvalitet na evropskoj sceni i pobeđuju.\n„Pošto je Zvezda ostvarila uspeh jesenas i to je prošlo ona se opet oslonila na mlade igrače u prvom timu. To je ciklus u Zvezdi i publika treba to da razume. Mi verujemo i u ovu generaciju da će doći i vreme za nju, ali ponavljam Zvezda nikada nije zanemarila svoju decu“, istakao je Đorđević.


Kako je Brodnjak rekao za naš portal, sva tržišta regiona su mala i zato im je potrebno jedno veliko domaæe tržište.\nKako kaže, zemlje regiona zavisne su od izvoza u velikoj meri, a udruživanje snaga stvorilo bi kritiènu masu što bi pomoglo da zemlje kao pojedinci robusnije izaðu na spoljnje tržište.\nKaže da je povezivanje dobra ideja i zbog toga što se "dobro poznajemo, imamo isti mentalitet, prièamo sliène jezike i imamo zajednièku istoriju".\nBrodnjak dodaje da i Slovenija, u nekim oblastima jaèa, ekonomski može mnogo da nauèi od Srbije, kao i ostali jedni od drugih u regionu.\n"Srbija ima ogroman potencijal za proizvodnju biološke hrane i može da hrani èitavu Evropu i svet i postoji dosta neiskorišæene zemlje", rekao je i dodao je da je Beograd oduvek bio regionalni centar, još od rimskog doba jer je sva roba prolazila kroz srpsku prestonicu.\nKao još jednu prednost Srbije napominje èinjenicu da tu žive izuzetno školovani ljudi i posebno istièe sjajne rezultate u sportu, nauci i drugim oblastima.\n"Treba tražiti puteve za stvaranje velikih domaæih tržišta i dok zemlje regiona koje nisu u EU ne uðu u uniju, a Mini šengen je jedna od tih ideja", rekao je Brodnjak i dodao da bi Hrvatska i Slovenija trebalo da zauzmu jasan stav oko inicijative Mini šengen.\n"Ako mogu skandinavci, možemo i mi", kaže Brodnjak za B92.net\n"Udruživanjem bi dobili veæe tržište, veæi broj potrošaèa i pomoglo bi ljudima u želji da ostanu na ovim prostorima", rekao je i dodao da zajedno možemo da stvaramo èuda.\nBrodnjak kaže, komentarišuæi, izmeðu ostalog, i nedavno preuzimanje Komercijalne banke od strane NLB banke, da veruje da je potrebno izgraditi regionalne šampione.\nKako kaže, kada bude završena tranksakcija nakon pribavljanja svih saglasnosti regionalnih organa, nastaæe meðunarodna bankarska grupacija koja æe biti sistemski znaèajna za region.\nNLB je, kako kaže, jedina banka koja deluje na svim tržištima Zapadnog balkana iz nekadašnje zajednièke zemlje i Slovenije.\n"Kad se jednom dogovore politièari uæi æemo i na albansko i hrvatsko tržište i pokriti ceo region", kaže Brodnjak i dodaje da su oni bankarska grupacija koja ima mozak i srce, to jest imaju želju da se brinu o kvalitetu života.\n"Kao jedan od regionalnih šampiona želimo da gradimo druge regionalne šampione i ostvarimo viziju i perspektive za mlade ljude da æe imati kvalitetna radna mesta i da æe moæi da se razvijaju sa privredom, kao i da požele da ostanu ovde i bolje žive", zakljuèuje Brodnjak.


Izgradnja regionalnog puta u Stanarima, u dužini od 8,2 kilometra, koji povezuje ovu opštinu sa Teslićem, Prnjavorom, autoputem Doboj-Banjaluka i Federacijom BiH, trajaće dvije godine sa procijenjenim troškovima od 6,5 miliona KM, rečeno je na današnjem sastanku u Stanarima zaduženih za ovaj projekat.\nSastanku su prisustvovali predstavnici Ministarstva saobraćaja i veza Republike Srpske, Republičke uprave za geodetske i imovinsko-pravne poslove (RUGIP), Javnog preduzeća "Putevi Republike Srpske", te Opštinske uprave.\n"To je nešto realno s obzirom u kojoj smo sada fazi, a sve naravno zavisi od rješavanja imovinskih odnosa", rekla je Kostićeva, koja je zadovoljna činjenicom da je opština Stanari izrazila želju da učestvuje u sufinansiranju projekta, što je omogućilo Javnom preduzeću "Putevi Republike Srpske" da krene u proceduru.\nPredstavnik Javnog preduzeća "Putevi Republike Srpske" Vedran Pjanić kaže da bi samo izvođenje radova moglo biti gotovo za dvije godine, a biće finansirano sredstvima "Puteva Srpske" od 6.500.000 KM i sufinansirano od lokalne uprave.\nPredsjednik opštinske Komisije za izgradnju Goran Jerinić kaže da je opština do sada ispunila sve preuzete obaveze, što podrazumijeva da je obavljen razgovor sa vlasnicima zemljišta i postignut preliminarni dogovor o otkupu u 99 odsto slučajeva, te da je dato u proceduru cijepanja parcela i predato u dalju nadležnost RUGIP-a. On kaže da nema spornih parcela koje obuhvataju tri katastarske opštine - Stanari, Cerovica i Ostružnja Donja.\nNačelnik opštine Stanari Dušan Panić zadovoljan je današnjim ishodom sastanka u vezi sa izgradnjom regionalnog puta, koji je trenutno makadamski. On kaže da je opština iz budžeta planirala oko 450.000 KM za kupovinu zemljišta i da će u naredna tri mjeseca biti izrađena tenderska dokumentacija, kako bi se do kraja godine izabrao izvođač radova.


"Kada imaš oca kao ja, niko te ne pita za majku!" Ćerka "najluđeg" NBA košarkaša svih vremena ISPISALA ISTORIJU - ali fudbala u Americi! /VIDEO/ - Sportal\nTriniti Rodman Foto: Stare Slike\nN. Z. L. - Vest objavljena: 13:05 - 12.04.2021\nSportske gene od legendarnog asa Bulsa, Denisa Rodmana, nasledila je njegova ćerka Triniti, ali se umesto košarke, odlučila za fudbal.\nDevojka rođena 20. maja 2002. godine koja nastupa za Vašington Spirit, ušla je u istoriju Američke nacionalne fudbalske lige za žene (NWSL), jer je protiv Severne Karoline postala najmlađi strelac ikada.\nTriniti je loptu u mrežu poslala svega nekoliko minuta nakon što je ušla u igru sa klupe, da bi posle jednog sjajnog pasa primila loptu i hladnokrvno istu provukla pored golmana za smanjenje rezultata protiv Severne Karoline na 3:2.\nZbog ove partije, Triniti je dobila priznanje za igračicu utakmice.\nTriniti je inače odrasla sa majkom Mišel koja se svojevremeno razvela od Denisa, a nedavno je dala jedan intervju u kom je pokušala da objasni koliko joj znači majka.\n- Kada imaš oca kao ja, niko te ne pita za majku pošto je on bio NBA zvezda. Ali samo želim da kažem da mi je majka tokom svih ovih godina bila podrška u svemu i da je ona moja najbolja prijateljica.\nInače, Triniti je u januaru postala najmlađa fudbalerka koja je draftovana, pošto ju je sa druge pozicije izabrao Vašington.\nMlada fudbalerka je Rodmanova ćerka iz trećeg braka, a njen rođeni brat Denis junior (20) bavi se košarkom i trenutno igra za Vašington stejt Kuguarse.\nSvetski fudbal Triniti Rodman Denis Rodman


U saopštenju Instituta, objavljenom na njihovom sajtu, navodi se da su potvrđeni slučajevi prijavljeni na teritoriji Beograda (osam slučajeva), u Južnobanatskom okrugu (tri slučaja), i u Severnobačkom (jedan slučaj).\nNa 22 lokacije u Beogradu među kojima su i Ada Huja, Lesće, Novo groblje, Sremčica, na kojima su prikupljani komarci, dokazano je prisustvo zaraženih komaraca, piše u saopštenju Instituta.\nNa teritoriji Pančeva, navode, pronađeni su na 12 lokacija, između ostalog, kod Sportskog centra na Misi, kod Fabrike stakla i na drugim lokacijama.\nU Novom Sadu utvrđeno je prisustvo zaraženih komaraca na 8 lokacija, između ostalih, na Petrovaradinu i Ribarskom ostrvu, popularnom Ribarcu.\n"Institut za javno zdravlje Srbije prikuplja sve relevantne podatke o obolelim osobama, pri čemu postoji određen protokol po kojem se informacije prikupljaju i objedinjuju. Svakako da prvim podacima o broju hospitalizovanih osoba kod kojih postoji sumnja na ovu infekciju raspolaže Klinika za tropske i infektivne bolesti KCS, gde se najveći broj osoba sa težom kliničkom slikom upućuje, kao i Referentna laboratorija koja sprovodi laboratorijsku dijagnostiku", piše u saopštenju Instituta.\nGroznica Zapadnog Nila, objašnjavaju, je sezonsko oboljenje, odnosno oboljenje koje je najviše zastupljeno u periodu najveće aktivnosti komaraca.\n"Imajući u vidu iskustva kako okolnih tako i naše zemlje, prvi oboleli se registruju uglavnom u drugoj polovini jula meseca, a najveći broj obolelih osoba se registruje tokom avgusta i septembra meseca", preciziraju iz Instituta.\nDo 24. avgusta ove godine, objašnjavaju, registrovano je 37 slučajeva obolevanja od groznice Zapadnog Nila u Grčkoj (dva smrtna slučaja), tri u Italiji, šest u Rumuniji, četiri u Austriji, dva u Mađarskoj i četiri slučaja u Izraelu.\nKako objašnjavaju, u periodu od 2012. do 2016. godine na teritoriji Srbije je registrovano ukupno 524 slučaja groznice Zapadnog Nila, od kojih je 367 klasifikovano kao potvrđeni slučajevi.\nU istom periodu, kažu, registrovano je 58 smrtnih ishoda koji se mogu dovesti u vezu sa obolevanjem od groznice Zapadnog Nila.\nVećina osoba, 80 do 90 odsto, inficirana virusom Zapadnog Nila nema nikakve simptome i znake bolesti, navode u Institutu, dok kod malog procenta zaraženih osoba njih 10 do 20 odsto ima simptome koji podsećaju na oboljenje slično gripu, sa naglom pojavom povišene temperature, glavoboljom, bolom u grlu, leđima, mišićima, zglobovima, umorom, blagim prolaznim osipom i limfadenopatijom.\nMeđutim, dodaju, kod pojedinih osoba dolazi do nastanka aseptičnog meningitisa ili encefalitisa (kod 0,2 odsto obolelih mlađih od 65 godina, i devet kod 2 odsto pacijenata preko 65 godina života).\nSmrtnost je, upozoravaju, veći kod starijih osoba, naročito, kažu, kod osoba iznad 75 godina života.\nInfekcija virusom Zapadnog Nila je zvanično prvi put registrovana u humanoj populaciji na teritoriji Srbije krajem jula meseca 2012. godine.


12-minutni kardio trening koji možete raditi kod kuće - Muški magazin - trendovi, fitness, lifestyle, saveti, devojke...\nMeđuitm, kardio vežbe, poput trčanja, zahtevaju da izdvojimo dosta vremena i takve vežbe često znaju da budu dosta naporne. Zato vam ovoga puta predstavljamo trening od 12 minuta koji će vam omogućiti da sagorite ogroman broj kalorija.\nTrening se satoji od nekoliko vežbi, pa zato pažljivo obratite pažnju kako se vežbe rade i koliko ponavljanja svaka vežba treba da sadrži.\nDobra stvar kod ovog treninga jeste što ne zahteva upotrebu nikakvih sprava i tegova, pa ga sa lakoćom možete raditi bilo gde.\nvežbanje od kuće\nPROČITAJTE SLEDEĆI TEKST: Trening za masivne tricepse


Foto: Ilustracija | Roditeljima dozvoljeno da ostanu s djecom na liječenju u UKC RS\nAnja Matarugić 29.01.2021 14:46\nBANJALUKA - Roditeljima djece uzrasta do šest godina, koja su na liječenju u Univerzitetskom kliničkom centru RS (UKC RS) ponovo je omogućeno da budu smješteni sa djecom na hospitalizaciji, uz negativan test na virus korona.\nPotvrdili su ovo za "Nezavisne" na UKC RS, dodajući da je ova odluka trenutni stav rukovodstva Klinike za dječje bolesti UKC RS usljed nešto stabilnije epidemiološke situacije u odnosu na prethodni period te da roditelji mogu prisustvovati, pod uslovom da je njihov antigenski test na virus korona negativan.\n"Takođe, mora se uzeti u obzir popunjenost raspoloživih kapaciteta klinike, što znači da se prioritet uvijek daje hospitalizaciji djeteta, to jest pacijenta, u odnosu na pratnju, to jest roditelja", rekli su u UKC RS. Dodali su da će epidemiološka situacija i dalje biti praćena.\n"U skladu s tim iznalaziće se adekvatna rješenja, a sve u cilju zaštite zdravlja djece koja se liječe u Klinici za dječje bolesti i opšteg interesa koji je uvijek ispred pojedinačnog", naveli su u UKC RS.\nNataša Stanković, majka trogodišnjeg dječaka iz Banjaluke, koja je više puta apelovala na UKC da se ovo pitanje riješi, kaže da je ova novost veliko olakšanje za sve roditelje, koji od početka pandemije strepe nad svojom djecom u strahu da će biti hospitalizovana.\n"Mnogo djece koja su bila na liječenju je u ovom periodu vjerovatno doživjelo traume, jer su u bolnici bila bez roditelja. Nadam se da će takve mjere da ostanu na snazi do kraja pandemije te da se neće mijenjati", rekla je ova majka.\nVladimir Mirošljević, načelnik Klinike za dječje bolesti UKC RS, za "Nezavisne" je rekao da je, prema zakonu, obavezno i dozvoljeno ostajanje roditelja sa djecom u pojedinim kategorijama.\n"Riječ je o kategorijama: djeca koju majke doje, djeca do godinu dana starosti, djeca do šest godina, djeca sa poteškoćama u razvoju i djeca oboljela od hematoonkoloških oboljenja", kazao je Mirošljević. Dodao je da je i u periodu pandemije virusa korona bilo dozvoljeno da budu sa djecom majke koje doje, majke su mogle da budu i sa djecom sa poteškoćama u razvoju i djecom sa posebnim oboljenjima. Naveo je da ipak u periodu pandemije pojedinačni interesi ne mogu biti ispred opšteg interesa.\n"Ukoliko bi roditelji na Kliniku za dječje bolesti unijeli virus korona, to bi imalo konsekvence po djecu koja su na liječenju u bolnici, ali i po medicinske radnike", rekao je Mirošljević.\nIstakao je da je razumljivo da je svakome njegovo dijete najvažnije, ali da smatra da je prijašnja odluka kojom je prisustvo roditelja bilo zabranjeno, bila ispravna, jer se nijedno dijete nije zarazilo virusom korona u ovoj ustanovi.\nNaveo je da djeca koja su u prethodnom periodu na bolničkom liječenju ostajala bez roditeljskog staranja imala svu neophodnu njegu.\n"Djeca su imala na raspolaganju sve, od ljekarske pomoći, socijalnog radnika do psihologa. Na Klinici za dječje bolesti bilo je veoma malo radnika koji su virus korona dobili na klinici", rekao je Mirošljević.


Slučaj Topčider: Dvanaest godina nepodnošljivog muka države\nDražen Milovanović i Dragan Jakovljević, gardisti Vojske Srbije i Crne Gore, poginuli su pre tačno dvanaest godina patrolirajući oko tajnog vojnog objekta "Karaš" pošto je na njih pucano iznutra. To je, na osnovu dostupnih činjenica, pokazalo istraživanje emisije "Insajder bez ograničenja", zajedničkog projekta produkcije Insajder i Radija Slobodna Evropa.\nAli, istraga u tom smeru nikada nije ni vođena.\nNjihovim porodicama, ali i javnosti država Srbija je punih dvanaest godina dužna odgovor na pitanje kako su dvojica mladića, koji tek što su prešli dvadesetu, stradala. Njihovu sudbinu prate "dve verzije istine", što sve daljim čini rešenje tog slučaja.\nVojna istraga utvrdila je sled događaja po kojima je Dragan Jakovljević pucao na Dražena Milovanovića i potom ubio sebe. Do potpuno suprotnog nalaza došla je komisija koju je formirao tadašnji Vrhovni savet odbrane Srbije i Crne Gore. Njen zaključak je da su mladići ubijeni, što je potvrdilo i kasnije superveštačenje sprovedeno u Sjedinjenim Američkim Državama.\nViše javno tužilaštvo u Beogradu punih osam godina vodi pretkrivični postupak protiv nepoznatih osoba za krivično delo napada na vojno lice u vršenju službe, bez ikakvih vidljivih rezultata.\nPre isto toliko godina Ljubiša Dragović, forenzički patolog koji živi i radi u Sjedinjenim Državama, Okružnom sudu u Beogradu je na zahtev sudije Dragana Lazarevića, dostavio nalaz svog superveštačenja. Njegov zaključak ne ostavlja nikakve dileme: vojnici su ubijeni.\n"Rezultati moje pretrage i revizije svih materijala koje sam dobio iniciraju da su te ustreline izazvali ili izazvao neko treći", rekao je u ekskluzivnom razgovoru za "Insajder bez ograničenja", Ljubiša Dragović.\n"Ti detalji su vrlo značajni, oni su dobro dokumentovani u materijalima koji su mi dostavljeni i oni nepobitno ukazuju na takvu situaciju", objasnio je Dragović.\nOvaj stručnjak je angažovan pošto je američki Federalni biro za istraživanje (FBI) dostavio svoje balističko veštačenje. Utvrđeno je da nikakvo samoubistvo nije počinjeno, što je bilo u saglasju sa zaključcima Nezavisne ili državne komisije, koja je formirana nakon burne reakcije i pritiska javnosti, posle saopštavanja rezultata vojnih istražioca.\nAngažovanje nezavisnih stručnjaka u delu vojske tumačen je kao udar na nju. Đorđe Trifunović, tadašnji sudija Vojnog suda, potez vrha države za "Insajder bez ograničenja" opisuje kao signal nepoverenja u rad vojnih organa.\n"Unapred nije verovala. Komisija je formirana deset dana posle događaja – 15. oktobra – za to vreme ne može da se završi nijedna istraga. Najmanje komplikovanu, a kamoli da se donese neki konačni zaključak. U deset dana je rečeno da se formira komisija radi nepristrasnog informisanja javnosti, porodica i tako... Znači, sumnja se. Zašto se sumnja u vojsku u tom momentu, to je već političko pitanje", smatra Trifunović.\nVojna komisija: Naš zaključak jedina istina\nVojnici Dragan Jakovljević i Dražen Milovanović bili su na odsluženju vojnog roka od juna 2004. godine, završili su obuku, a u trenutku smrti bili su u sastavu straže koja obezbeđuje, ispostavilo se tada, tajni vojni objekat "Karaš".\nJedan od vojnih istražioca bio je balističar Vlada Kostić, koji je u emisiji "Insajder bez ograničenja" podvukao da su zaključci do kojih su došli pre dvanaest godina jedina istina o tom slučaju.\n"Istraga u kojoj sam učestvovao sa istražnim sudijom Vukom Tufegdžićem i ostalim ljudima koji su bili angažovani u tom predmetu je, pre svega, bila zasnovana na činjenicama i dokazima koje smo zatekli na licu mesta. Istraga nije rađena na nekakvu zadatu temu, već samo sa jednim ciljem – da se utvrdi istina o predmetnom događaju", rekao je Kostić.\nPogibija gardista sramota za Vojsku\nDa pomogne u istrazi slučaja bila je zainteresovana i Vojno-bezbednosna agencija, naglašava Svetko Kovač, koji je tu službu vodio čak deset godina, od 2004. do 2014. Međutim, tadašnji vojni tužilac je odbio njihov predlog.\n"Moguće da je u to vreme neko nekoga, uslovno rečeno, štitio. Ali mislim da se danas ponovo uzimaju izjave i preduzimaju neke mere, ubeđen sam da će ljudi dati izjave i dati ono činjenično stanje. Ne verujem da ima nekoga u vojsci da to sprečava zato što mislim da je ovo velika tragedija. Ne samo za porodice Jakovljević i Milovanović, nego i za vojsku. Mislim da je ovo velika sramota za vojsku, prvo zato što se to desilo, a drugo što posle dvanaest godina taj slučaj nije razjašnjen", rekao je Kovač.\nNalaz Državne komisije, koja je nasuprot vojnim stručnjacima, utvrdila da je Milovanovića i Jakovljevića ubila treća osoba nije se, po svemu sudeći, dopala državnom vrhu odnosno članovima komisije koji su predstavljali politički deo.\nNeki od njih bili su i Prvoslav Davinić, tadašnji ministar odbrane, Dragan Jočić, ministar unutrašnjih poslova, Branislav Bjelica, zamenik ministra pravde, Rade Bulatović, direktor Bezbednosno-informativne agencije.\nSlučaj Topčider završio u fioci\nBranko Sbutega, jedan od dvanaest angažovanih stručnjaka, za "Insajder bez ograničenja" otkriva da je od početka sumnjao u dobre namere države.\n"Mi smo u svom zaključku napisali i stojimo da treba nastaviti istragu u traženju NN lica. Prema tome, u ovom konkretnom slučaju ovo što me vi pitate je posao za istražne organe i za policiju koja, u tom trenutku kad je izveštaj bio gotov i kada su došli izveštaji iz FBI-ja i tako dalje, sve je to stavljeno u fioku i nije se maklo od toga. Prema tome, mi smo zemlja u kojoj institucije ne postoje. Nego postoji ili ne postoji politička volja da se nešto uradi. Prema tome, taj termin politička volja, je ključni odgovor na sve vaše dileme i pitanja", smatra Branko Sbutega.\nSlučaj "Topčider" nalazi se u Višem javnom tužilaštvu već nekoliko godina. Ustavni sud Srbije je januara 2013. usvojio ustavnu žalbu porodica Jakovljević i Milovanović donevši odluku da je gardistima povređeno pravo na život, a porodicama pravo na pravično suđenje.\nNišta se nije desilo čak ni posle takve ustavne odluke. Predrag Savić, zastupnik porodice Jakovljević, upozorava da bi u svakoj pravnoj državi tužilaštvo moralo da reaguje odmah.\n"Sve to znači da se ne poštuje ni Ustavni sud – najviša sudska instanca. Ta odluka se proučava na mnogim univerzitetima u celom svetu a u Srbiji ta odluka ne vredi ni pišljiva boba. Možete da shvatite da u Srbiji postoji jedan deo paradržavni, koji je iz države iznikao ili je možda još sastavni deo ove države koji na sve moguće načine neće dozvoliti da se ovaj predmet reši", zaključuje Predrag Savić.\nDrugu epizodu emisije "Insajder bez ograničenja: Vojna pravila igre" pogledajte na internet stranici RSE u utorak 11. oktobra u 21:30.


Uslovi upotebe sajta Motospeed.rs\nOva stranica sadrži uslove pod kojima nudimo proizvode u okviru našeg Internet prsajta. Molimo Vas da pažljivo pročitate ove uslove pre nego što izaberete bilo koji uzorak proizvoda i označite polje ‘’Slažem se sa uslovima upotrebe’’ pre slanja upita. Ukoliko ne označite gore navedeno polje nećete biti u mogućnosti da izvršite poručivanje uzoraka.\nMOTOSPEED ambalaža za pakovanje hrane\nIkarbus 3 Nova 24f,\nBanka Intesa: 160 – 319676 – 87\nZa potrebe ovog dokumenta korisnikom ćemo smatrati svaku osobu koja pristupi našem Internet sajtu sa bilo kojim ciljem, bez obzira da li se radi o registrovanom korisniku ili korisniku koji posećuje Internet sajt kao gost. Svaka poseta našem Internet sajtu, njegovo korišćenje, slanje upita i poru;ivanje uzoraka proizvoda znače da ste prethodno pročitali naše Uslove upotrebe i da se u potpunosti slažete sa njima. MotoSpeed DOO može revidirati ove Uslove upotrebe u bilo kom momentu objavljivanjem dopunjene ili izmenjene verzije ovog dokumenta.\nPosetioci našeg sajta imaju pravo da koriste naše Internet stranice isključivo u lične i interne svrhe. Morate znati i složiti se sa tim da nećete umnožavati ni distribuirati bilo šta što podleže autorskim pravima i pravima intelektualne svojine: tekstualne, vizuelne ili audio materijale, virtuelne proizvode ili baze podataka dostupne na našoj Internet prodavnici. Ako ste korisnik naših usluga pod obavezom ste da održavate poverljivost vašeg naloga i lozinke i da ograničite pristup Vašem računaru, i prihvatate punu odgovornost za sve aktivnosti sprovedene pod vašim nalogom ili lozinkom. MotoSpeed DOO zadržava pravo da ograniči, zabrani ili odredi drugačiji pristup svom sajtu i sadržajima kada su u pitanju različiti korisnici, kao i da promeni ili unese nove sadržaje bez prethodnog obaveštenja. Svaki korisnik je u obavezi da proceni i proveri da li sadržaji i informacije objavljene na našem sajtu odgovaraju njegovim individualnim potrebama.\nSvi tekstovi, grafički sadržaji, fotografije i drugi vizuelni sadržaji, ikonice, audio materijali, logotipi, slogani, nazivi robnih marki,virtuelni proizvodi, kao i ostali sadržaji na ovom websajtu pripadaju isključivo firmi MotoSpeed DOO. ili njenim dobavljačima koji su obezbedili date sadržaje. Ne smete koristiti, umnožavati, menjati, prenositi, prikazivati, objavljivati, prodavati, iznajmljivati, javno predstavljati, distribuirati, komercijalno eksploatisatii ili na bilo koji drugi,od strane MotoSpeed DOO neovlašćeni način , raspolagati bilo kojim od gore navedenih sadržaja.\nZabranjeno je neovlašćeno korišćenje tuđih podataka za poručivanje uzoraka.\nISPORUKA I DOSTAVA PORUČENIH UZORAKA PROIZVODA\nAdresom za isporuku smatraće se adresa zainteresovanog lica, osim ako druga adresa za isporuku nije navedena prilikom slanja upita.\nMotoSpeed DOO logo je robna marka sam po sebi, stoga je njegovo neovlašćeno korišćenje nezakonito. Svi proizvodi i nazivi firmi pomenuti na sajtu mogu biti robne marke koje su u vlasništvu dotičnih firmi.


Odigrana cela runda\nNastavak je već u sredu. Favoriti Čukarički i niški Radnički su lagano opravdali uloge favorita u prvom kolu, dok je Radnik napravio veliko iznenađenje, Surduličani su kao gosti pobedili Voždovac u Beogradu. Radnik je predvođen Makarićem, dvostrukim strelcem, slavio na "krovu" i ...\nFudbaleri Čukaričkog pobedili su večeras na svom terenu ekipu Inđije sa 3:0, u utakmici prvog kola Superlige Srbije. Strelci za ekipu s Banovog brda bili su Asmir Kajević u 38, Marko Docić u 41. i Vinsent Eze u 91. minutu.\nSUPERLIGA SRBIJE! Ubedljive pobede Radničkog i Čukaričkog na startu šampionata!\nKompletirano je prvo kolo Superlige Srbije! Čukarički i Radnički Niš opravdali su uloge favorita na startu šampionata zabeleživši ubedljiv trijumfe na svom terenu Fudbaleri Čukaričkog pobedili su večeras na svom terenu ekipu Inđije sa 3:0, u utakmici prvog kola Super lige Srbije.\nVeče domaćih u Superligi, Voždovac jedini "razočarao"\nFudbaleri Čukaričkog pobedili su na svom terenu ekipu Inđije sa 3:0, u utakmici prvog kola Superlige Srbije. Strelci za ekipu s Banovog brda bili su Asmir Kajević u 38, Marko Docić u 41. i Vinsent Eze u 91. minutu.\nRadnikovo iznenađenje u Beogradu, lagane pobede Čuke i Nišlija\nJedan neočekivani rezultat. Fudbaleri Čukaričkog pobedili su večeras na svom terenu ekipu Indjije sa 3:0, u utakmici prvog kola Super lige Srbije. Strelci za ekipu s Banovog brda bili su Asmir Kajević u 38, Marko Docić u 41. i Vinsent Eze u 91. minutu.\nNASTAVLJENA JE SUPERLIGA: Radnički i Čukarički sigurni na svom terenu, kiks Voždovca NA KROVU!\nFudbaleri Čukaričkog pobedili su večeras na svom terenu ekipu Indjije sa 3:0, u utakmici prvog kola Super lige Srbije. Strelci za ekipu s Banovog brda bili su Asmir Kajević u 38, Marko Docić u 41. i Vinsent Eze u 91. minutu.


NA SUĐENJU REČENO DA SU BARIKADE U SARAJEVU NIKLE SPONTANO | Institute for War and Peace Reporting\nNA SUĐENJU REČENO DA SU BARIKADE U SARAJEVU NIKLE SPONTANO\nSvedok kaže da su akcije koje su izvedene u martu 1992. predstavljale odgovor na ubistvo srpskog svata.\nJedan svedok je ove sedmice na haškom suđenju dvojici šefova policije bosanskih Srba izjavio kako su barikade koje su u Sarajevu bile postavljene 1992. predstavljale „spontani“ pokušaj Srba da se zaštite.\nBivši zvaničnik Ministarstva unutrašnjih poslova (MUP) Bosne i Hercegovine, Neđo Vlaški, tvrdi da su barikade nikle nakon što je na sarajevskoj Baščaršiji 1. marta 1992. bio ubijen jedan srpski svat.\n„Barikade su bile politička reakcija na političko ubistvo, one nisu bile organizovane pre ubistva, nego nakon njega, što znači da su nikle spontano“, rekao je on. „Kada se desi nešto veliko, teško je kontrolisati reakcije običnih ljudi.“\nVlaški je svoj iskaz dao u svojstvu svedoka optužbe na suđenju bivšim policijskim zvaničnicima bosanskih Srba, Mići Stanišiću i Stojanu Župljaninu, koji su optuženi za zločine nad Hrvatima i Muslimanima počinjene u 20 bosanskih opština.\nKao bivši načelnik banjalučkog regionalnog Centra službi bezbednosti i savetnik političkog lidera bosanskih Srba, Radovana Karadžića, Župljanin se tereti za istrebljenje, ubistvo, progon i deportaciju ne-Srba u severozapadnoj Bosni, u periodu od aprila do decembra 1992.\nNjegov saoptuženik Stanišić se, pak, tereti za ubistvo, mučenje i okrutno postupanje prema nesrpskim civilima, kao i za to što nije niti sprečio, niti kaznio zločine svojih potčinjenih. U optužnici se navodi i da je Stanišić u aprilu 1992. bio imenovan na poziciju ministra zaduženog za novoosnovani MUP bosanskih Srba, te da je stoga bio i član vlade bosanskih Srba.\nStanišić i Župljanin su navodno sudelovali u zajedničkom zločinačkom poduhvatu čiji je cilj bilo trajno raseljavanje ne-Srba sa teritorije koja je trebalo da bude obuhvaćena srpskom državom.\nTužiteljka Džoana Korner (Joanna Korner) zapazila je da se u transkriptu Stanišićevih i Župljaninovih telefonskih razgovora – koji su presretnuti 2. marta 1992. – navodi kako je Župljanin rekao da „sve je spremno i čekamo dalje instrukcije“, te kako mu je Stanišić odgovorio da će „dati znak ukoliko bude neophodna totalna blokada“.\nTužilaštvo tvrdi da je Vlaški bio sa Stanišićem u trenutku kada je on – iz sarajevskog hotela Holidej In – vodio taj razgovor.\n„Izjavili ste da su barikade u Sarajevu predstavljale spontani incident čiji je cilj bio da se zaštite Srbi – znači li to da ste znali zbog čega je Župljanin rekao Mići Stanišiću da očekuje dalje instrukcije?“, pitala je tužiteljka.\nSvedok je odgovorio kako ni to ne dokazuje da je postavljanje barikada organizovala Srpska demokratska stranka (SDS), već da se pre radilo o „logičnom odgovoru“ na organizovani napad na Srbe.\n„Bila nam je potrebna organizovana reakcija na organizovanu akciju“, kazao je on. „Radilo se o političkom ubistvu – ne o pukoj tuči, nego o političkom ubistvu srpskog svata koji je nosio srpsku zastavu; pucano je na srpski simbol, jer to je bio simbol koji su nosili svi Srbi u celoj Bosni. Sile akcije uvek izazivaju sile reakcije.“\nKornerova je ukazala i na pismo koje je 10. oktobra 1994. poslato vladi bosanskih Srba, a u kojem osoba koja se predstavlja kao „Kečić“ pominje stan koji je Vlaški dobio zbog toga što je u bosanskom ministarstvu unutrašnjih poslova među prvima organizovao otpor Srba Bošnjacima i Hrvatima.\nSvedok je potvrdio da je bio jedan od organizatora, pošto se „našao u grupi očajnih ljudi, koji su radili za ministarstvo i koji su bili potpuno marginalizovani, pa su morali da se samo-organizuju zbog ponižavajućeg tretmana Srba u tom ministarstvu.\n„A koliko sam od toga uopšte imao koristi pokazuje činjenica da sam tek 1994. uspeo da dobijem stan.“\nTokom unakrsnog ispitivanja, odbrana se usprotivila tome da se u zapisnik uvedu i transkripti presretnutih telefonskih razgovora koje su lideri SDS-a vodili tokom 1991. i 1992., tvrdeći da se radilo o presretanjima koja je „nezakonito“ izvršila bosanska Služba državne bezbednosti (SDB).\nStanišićeva odbrana, naime, tvrdi da je SDB u to vreme funkcionisao kao privatna obaveštajna služba vladajuće Stranke demokratske akcije (SDA).\nOptužnice dvojice okrivljenih spojene su u septembru 2008., kada im je započelo i suđenje. Obojica su se izjasnila kao nevini po svim tačkama optužnice.


Moraju li najtalentovaniji srpski fudbaleri tako rano da odlaze u inostranstvo? - Sport - Dnevni list Danas\nPočetna » Sport » Moraju li najtalentovaniji srpski fudbaleri tako rano da odlaze u inostranstvo?\nLakše je trgovati igračima nego ih stvarati\nMoraju li najtalentovaniji srpski fudbaleri tako rano da odlaze u inostranstvo?\nO. Nikolić25.01.2022. 13:30\nMarko Lazetić foto: Srđan Stevanović /Starsport\nRetko ko od junoša bez (dovoljnog) iskustva u seniorskom timu uspe da se snađe u inostranstvu. Dok trgovci bez nadzora nastavljaju, bez plana i programa, da dovode prosečne strance i daju im užasno jake ugovore.\nPre jednu deceniju je Ivica Osim, legendarni fudbalski trener filozofskih promišljanja o planetarno najpopularnijoj igri između dva gola, u razgovoru za Danas, nekadašnju SFRJ i njeno balkansko okruženje opisao kao rasadnik talenata, čije najlepše pupoljke beru zapadnjački bogataši.\nProtok vremena ne da nije doveo u pitanje tu konstataciju „Štrausa sa Grbavice“ nego transferi sve mlađih srpskih klinaca u kopačkama, poput friški ugovorenog prelaska Zvezdinog 18-godišnjeg napadača Marka Lazetića u Milano, aminuju njegove reči. I svaki put iznova postavljaju dilemu – mora li se tako ili se može drugačije?\n– Neću reći ništa novo ako kažem da naši klubovi, pa i večiti rivali, žive od prodaje igrača i eventualnih učešća u UEFA takmičenjima, s tom razlikom što Crvena zvezda, za razliku od Partizana, ima nekoliko miliona evra sigurnih sponzorskih para od Gasproma. Pitanje je samo da li se moraju puštati i momci s jednim ili par poluvremena za prvi tim, čak i kada uprave na to „nateraju“ treneri tj. njihovo oslanjanje na druge pojedince, jer jure postavljene im rezultatske ciljeve. Lično nisam za tu opciju, makar se zaradilo i pet miliona evra, kao u slučaju malog Lazetića, s obzirom da je svaka cifra između 5.000.000 i 10.000.000 odlična za naše uslove i prilike. I zbog potencijalno veće zarade i zbog snalaženja takvih klinaca u inostranstvu, pre bih sačekao da makar jednu, dve sezone sazrevaju i čeliče se u seniorskom fudbalu. Od svog prvog odrađenog transfera Jovana Stankovića u Majorku, 1995. godine, pa do danas nagledao sam se svega i svačega u mom poslu, pa s punim pravom tvrdim da preskakanje tog veoma važnog stepenika u karijeri obično vodi u lutanje sa pozajmice na pozajmicu, povratak u Srbiju na resetovanje karijere i nove početke. S obzirom da sa tako malo uloženog novca – iz perspektive bogatijih tržišta – kupci ne preuzimaju veliki finansijski rizik da bi posebno motrili na te momke i gledali pošto-poto da vrate potrošeno – kaže za Danas naš poznati fudbalski menadžer i neko vreme sportski direktor Crvene zvezde Zoran Stojadinović.\nKritičari transfer politike Partizana i Crvene zvezde uvek za argument uzimaju kontra primer zagrebačkog Dinama, jer je pod direktnom ili indirektnom komandom vrlo kontroverznog Zdravka Mamića zgrnuo i zgrće astronomske cifre za naše pojmove, neretko odbijajući da počne pregovore ako ispred šest nula ne stoje dve cifre.\n– Ako prodajete kuću vrednu dva miliona evra, vlasnik ste još nekoliko nekretnina i imate lepa primanja, hoćete li pristati na cenu od milion i 200.000?! Naravno da nećete, jer vam se ne žuri. Ista vam je priča i sa gospodinom Mamićem, kog ovde dižu u nebesa, kao nekakvog maga prodaje. Poštujem njegove pregovaračke veštine, zajedno smo učestvovali u Halilovićevom transferu u Barselonu, ali tvrdim da nikada ne bi imao takve rezultate da je radio u Zvezdi ili Partizanu. Nije isto kada stalno možeš da računas na više desetina miliona evra nepovratne državne investicije i kada se dovijaš za zatvoriš osnovni godišnji budžet. Od Tuđmana na ovamo, kao državni klub, Dinamo nije imao problem finansiranja, pa iz te lagodne pozicije možeš dozvoliti sebi luksuz odlaganja prodaje jednog Luke Modrića do njegove 23. godine. Da zaključim, nikoga ne opravdavam i nikoga ne napadam, samo ponavljam da su naši klubovi prinuđeni na prodaju mladih igrača – sumira Stojadinović, uz podsećanje na reči čuvenog trenera Mančester junajteda, Aleksa Fergusona, da su „najveći neprijatelji talentovanog fudbalera njegovi roditelji“.\nZa Milorada Kosanovića, prodaja sve zelenijih talenata je nezaustavljiv proces i tako će ostati sve dok jednog dana Čukarički ne bude izuzetak od opšteg, lošeg pravila nego samo jedan od klubova čiji vlasnici imaju ime i prezime ili naziv.\n– Na Banovom brdu se zna ko pije a ko plaća, odakle dolazi i kuda ide novac… I sve je javno i transparentno. Drugde je to složen problem. Gro ostalih arče svačiju i ničiju imovinu, a ljudi iz uprava trguju bez kontrole njihovih poslova. S jedne strane su prinuđeni da prodaju mlade igrače, pošto naša slaba liga ne zanima ni navijače ni jake sponzore, pa nema značajnijih prihoda od njih, a s druge ne mogu da dočekaju da nađu kupca za kvalitetnu „sirovinu“. Deca prerano odlaze jer oni što odlučuju o njihovim sudbinama radije trguju nego što stvaraju, omladinske škole rade slabije nego pre 10, 15 godina a bogati Zapad u svom dvorištu nema jeftinu robu tog kvaliteta. Prodavce ne zanima da li će se ti isti igrači za par godina pokunjeno vratiti u Srbiju ili, spašavajući što se može spasiti od karijera, odlaziti u Uzbekistan, Litvaniju, Gruziju… Dok trgovci bez nadzora nastavljaju, bez plana i programa, da dovode prosečne strance i daju im užasno jake ugovore – kaže za naš list poznati trener mnogih srpskih i kineskih timova.\nNovinar Mozzart sporta, Aleksandar Gligorić, ima u malom prstu domaći fudbal, a važi i za vrlo obaveštenog pratioca zbivanja na inostranoj sceni, pogotovo u domenu transfera.\n– Nisam siguran da naši klubovi moraju baš uvek da prihvate prvu jaču ponudu za igrače u fudbalskom razvoju, ali znam da nisu u situaciji da odugovlače sa prodajom i puštaju da im rastu cene, kao bogatiji Dinamo iz Zagreba. Strani skauti to znaju, motre na ovdašnje talente i neretko ih odvode za smešne pare. Sa naše tačke gledišta, Dušan Vlahović je negativan primer za fudbalske anale i proučavanje. Ne pamtim da je neko u skorijoj prošlosti kupljen za samo milion evra a, po svoj prilici, prodat za 70 miliona! Bivši Fiorentinin direktor Korvino, zaslužan za mnoge transfere igrača sa Balkana, hvalio se kako je sa sirotinjskog tržišta Srbije, za sitne pare, dovodio vrhunske talente. Generalno, Italija je postala Meka za sprske fudbalere od potencijala. Naša zemlja je na taj način postala treći najveći „izvoznik“ u Italiju, odmah iza Brazila i Francuske, čak i pre jedne velike Argentine – objašnjava naš kolega.\nNeki od tinejdž transfera\nLuka Ilić 2.500.000 (800.000)\nAleksa Terzić 1.500.000 (2.000.000)\nLuka Jović 2.000.000\nFilip Janković 350.000 (10.000)\nDejan Joveljić 4.000.000\nIvan Ilić 2.500.000 (11.000.000)\nMatija Nastasić 1.000.000 (2.800.000)\nDušan Vlahović 1.000.000 (70.000.000)\nStevan Jovetić 8.000.000 (3.000.000)\nAdem Ljajić 4.500.000 (2.300.000)\nFilip Stevanović 8.000.000 (3.500.000)\nDanilo Pantić 1.000.000. (1.200.000)\nNikola Milenković 5.000.000 (23.000.000)\nStrahinja Pavlović 10.000.000 (8.000.000)\nLazar Marković 10.000.000 (2.500.000)\nAleksandar Mitrović 5.000.000 (18.000.000)\n* prvo su iznosi transfera a drugo trenutna tržišna vrednost\n* Podaci su preuzeti sa Transfermarkta\nFK Crvena zvezdafk milanFudbalMarko LazetićProdaja mladih igračaBeograd


Interfest i Ukusi Vojvodine u Novom Sadu od 10. do 13.09.2020. – Širi Dalje\nInterfest i Ukusi Vojvodine u Novom Sadu od 10. do 13.09.2020.\nUdruženje Interfest iz Novog Sada obaveštava sve ljubitelje popularnih manifestacija Međunarodni festival vina Interfest i Festival gastronomije Ukusi Vojvodine da će i ove, po svemu neobične godine, moći da uživaju u omiljenim domaćim proizvodima i vinima brižljivo odnegovanim u prethodnom periodu.\nManifestacije će zbog lakše organizacije i praćenja broja publike biti održane u bašti restorana Gastro pub Berta na Ribarskom ostrvu i to 10. i 11. septembar 2020. su rezervisani za ljubitelje vina, a 12. i 13. septembar 2020. za Ukuse Vojvodine.\nKako je situacija sa virusom COVID 19 još uvek neizvesna, ali se, ipak, epidemija stišala, organizatori su odlučili da festivale održe u znatno smanjenom obimu i uz poštovanje svih preporučenih mera. Interfest – festival vina je već dva puta od juna meseca odložen, a Ukusi Vojvodine su u kalendaru manifestacija planirani za 12.i 13. septembar. Zato je pronađeno je rešenje da se novosađanima i svim posetiocima pruži prilika da isprobaju i pred jesen kupe prepoznatljive vojvođanske proizvode iz domaće radinosti, kulene, sireve, sokove, med, džemove, ajvare, raznovrsna ulja i začine, kao i druge ukusne delikatese i pića. Bašta Gastro paba Berta pruža dovoljno prostora da se uz korigovani broj učesnika ponudi kvalitetan program i u bezbednom razmaku omogući poseta festivalima.\nUz malo truda i strpljenja, sigurno će i ovaj način da na otvorenom uživamo u produženom vikendu i omiljenim vinima i hrani, doprineti lepoj atmosferi. Za muzički program pobrinuće se muzički urednik festivala Aleksandar Dujin, a za one koji budu želeli da isprobaju vojvođanske kuvane specijalitete, naš poznati kulinar Jovan Nikolić Njegovan.\nFestival vina Interfest biće otvoren od 17 do 22 časa (10. i 11. septembra), na ulazu se prodaju čaše i vaučeri za degustaciju, a Fetival Ukusi Vojvodine je otvoren naredna dva dana (12. i 13. septembra) od 12 do 20 časova.\nDođite da uživamo u najlepšim vinima i domaćim proizvodima, u opuštenom ambijentu između dunavski talasa i vojvođanskih alasa, uz divnu muziku i drage ljude.\nUlaz je kao i do sada besplatan, ali će broj posetilaca biti kontrolisan tokom dana i večeri u skladu sa preporukama i donetim merama, zato još jednom apelujemo na strpljenje kako bi svi koji žele u bezbednom razmaku prošli kroz festivale.\nSrbija hoda 12. septembra 2020. godine\nBlanik kup Trstenik 2020 od 11. do 13. septembra\nSedmi Memorijalni turnir “Miljan Miljanić” od 10. do 14. maja 2021.\nHotel Gostiljska Vrela na Zlatiboru mesto za odmor i uživanje\nA HOTELI Srbija – Jedan hotel, jedan san\npre 4 months Tijana Ksenija Miljković\npre 8 months Tijana Ksenija Miljković\nSep 15, 2020 Tijana Ksenija Miljković\nPosao ili zabava? Karijera ili porodica?\nSep 14, 2020 Tijana Ksenija Miljković\nDešavanja Život Priče Specijalne ponude Turizam


Izbori u doba korone: Francuska 2020.\nPandemija koronavirusa izmenila je sve sfere života ljudi na svim kontinentima. Iako je situacija još daleko od smirivanja, hiljade stručnjaka širom sveta pokušavaju da sagledaju faktore i posledice koje ostavlja na društvo, države i pojedinca. Činjenica je da su proglašenje pandemije i potreba spasavanja ljudskih života promenili izborne cikluse, a time podstakli analizu kako očuvati demokratski okvir funkcionisanja država i kako okolnost sprovođenja izbora u doba koronavirusa utiče na političke institucije, rezultate izbora i političku budućnost zemalja i aktera izbornog procesa. U Francuskoj su za mart 2020. godine bili planirani opštinski (lokalni) izbori, koji su u ovoj državi važni sa aspekta budućih parlamentarnih i predsedničkih izbora 2022. godine. Ipak, pandemija koronavirusa i zabrinjavajuća zdravstveno-sanitarna situacija u Francuskoj u drugoj polovini marta 2020. godine uticali su na to da se drugi krug (planiran za 21. mart) odloži, i u 35.000 francuskih opština održan je samo prvi krug izbora (15. mart). U skladu sa predviđanjima da će do smirivanja pandemije u Francuskoj doći u junu, drugi krug izbora odložen je za 28. jun 2020. godine.\nPre analize održavanja izbora 2020. godine u specifičnim okolnostima kakva je pandemija koronavirusa, potrebno je navesti nekoliko karakteristika izbornog sistema Francuske. Opštinski (lokalni) izbori u Francuskoj održavaju se svakih šest godina. Pravo glasa, pored državljana Francuske, imaju i svi punoletni evropski građani koji žive u Francuskoj. Međutim, kako je došlo do Bregzita, ovo pravo su za izbore 2020. godine izgubili državljani Velike Britanije. Izborni sistem zavisi od broja stanovnika unutar opštine i kreće se od najmanje 7 opštinskih odbornika do 69 odbornika (za mesta koja imaju više od 100 hiljada stanovnika), a izuzetak su tri najveća grada. Takođe, u mestima do 1.000 stanovnika primenjuje se dvostepeno glasanje sa većinom glasova sa ukidanjem (kandidati se biraju u prvom krugu ukoliko dobiju apsolutnu većinu osvojenih glasova i najmanje četvrtinu broja registrovanih pojedinaca, a preostala mesta popunjavaju se u drugom krugu većinom glasova). U ostalim mestima, ako neka lista dobije apsolutnu većinu osvojenih glasova u prvom krugu, dobija i polovinu svih mesta. Ostatak mesta u gradskoj skupštini je proporcionalno raspoređen među izbornim listama sa najmanje 5% glasova. U drugi krug, ako se organizuje, ulaze samo liste koje su u prvom krugu dobile najmanje 10% glasova, a važno je naglasiti da se mogu spojiti sa ostalim listama koje su u prvom krugu dobile najmanje 5% glasova. U Parizu i Lionu se održavaju odvojeni izbori za svaki okrug, dok se u Marseju izbori održavaju u sektorima od kojih svaki ima dva okruga. Gradonačelnici se biraju tajnim glasanjem u dva kruga koje zahteva apsolutnu većinu, a ako se u dva kruga glasanja ne izabere gradonačelnik, onda se većinom glasova odbornika bira u trećem krugu. Uporedo sa izborom odbornika, Francuska bira i predstavnike za međuopštinske organe u većim opštinama, dok u onim manjim od 1.000 stanovnika prema rangu u opštinskoj hirjerarhjiji (gradonačelnici, zamenici gradonačelnika i odbornici).\nPrvi krug izbora u Francuskoj održan je u jeku epidemije koronavirusa. Tada je bilo 1847 slučajeva zaraze, da bi tri dana kasnije bio dupliran broj zaraženih, i da bi do kraja marta bilo 7578 novih slučajeva dnevno. U međuvremenu je broj smrtnih slučajeva sa 112 osoba narastao na 449 preminulih dnevno. Tada je Francuska već bila među tri zemlje u Evropi koje su najviše pogođene virusom, a četvrta u svetu. Iako se nastojalo da tokom izbornog procesa bude poštovana sanitarna procedura, pored nedostataka maski i rukavica, kao glavni krivac za porast broja zaraženih su označeni i izbori. U ovakvim okolnostima odlučeno je da se drugi krug izbora održi kada se situacija sa koronavirusom stavi pod kontrolu. Francuska strategija u borbi protiv koronavirusa podrazumevala je dug proces tzv. otvaranja, koji je započeo 11. maja, dva meseca nakon uvođenja vanredne sanitarne situacije, zabrane okupljanja, ograničenog kretanja i rada od kuće. Kampanja za drugi krug izbora održana je, stoga, 28. juna 2020. godine, uz poštovanje ograničenja koja je nametnuo virus – bez velikih okupljanja, ali uz oštru kritiku mera vlasti u cilju suzbijanja pandemije. Interesantno je da su prvi put prvi i drugi krug izbora održani sa pauzom od tri meseca, što je uz koronavirus i lepo vreme, po oceni francuskih analitičara, uticalo na izlaznost od 41% upisanih u birački spisak.\nPrve analize opštinskih izbora u Francuskoj, na koje nije izašlo nešto manje od 60% stanovnika sa pravom glasa, pokazuju da su ne samo korona i posledice iste, već i protesti „žutih prsluka“ i potezi u unutrašnjoj politici Emanuela Makrona imali uticaja na rezultate glasanja. Kao pobednici izbora 2020. godine prepoznaju se ekološke partije, a na ovim izborima dobar rezultat je ostvarila i ekstremna desnica, koju predvodi Marin Le Pen. Socijalističke partije nisu doživele neuspeh, mada su već godinama suviše slabe za neke veće uspehe. Visok stepen ekološke svesti prisutan je u evropskim okvirima već duže vreme, ali je za Francusku prvi put karakteristika lokalnog političkog života pobeda kandidata koji su kao osnovu svog programa imali jasno stukturisane ekološke poruke i obećanja. Verovatno je da je na ovaj rast ekoloških partija uticao i značaj ekoloških tema još od prošlogodišnje kampanje za evropske izbore, kao i situacija oko koronavirusa. Pored ovoga, ekološke partije su uspele da pridobiju deo glasača levice i da iskoriste nedovoljnu aktivnost Makrona kada su u pitanju ekološki problemi. Takođe, uspele su i da povežu probleme borbe protiv koronavirusa, kao sanitarni problem, sa ekološkim problemima.\nFrancuska stranka Zelenih pobedila je u drugom krugu lokalnih izbora, osvojivši i velike gradove kao što su Strazbur, Bordo i Lion. U Parizu je dosadašnja socijalistička gradonačelnica An Hidalgo osvojila skoro 50 posto glasova i uspela da pobedi Rašidu Dati i Anjes Bizin. Ovim je, često oštro kritikovana gradonačelnica, uspela da ostvari veliki uspeh i osvoji novi mandat. Koliko je na lokalnom nivou bio bitan svaki glas svedoči i činjenica da su u kampanji od vrata do vrata srpsku dijasporu u Parizu posetile glavne konkurentkinje za mesto gradonačelnika. Ipak, iako je akcenat bio na lokalno važnim temama i potrebama pojedinih čak i „mikrolokacija“, ipak je koronavirus bio sveprisutna tema. Stoga je u periodu „otvaranja“ bilo bitno deliti maske, obećavati pomoć i pokazati brigu o potrebama pojedinca i zajednice. U francuskom društvu, pored tradicionalnih vrednosti pravde, jednakosti i slobode, ekologija je postala ključno pitanje na osnovu koga su se glasači opredeljivali na lokalnim izborima. Uostalom, i An Hidalgo je dobila novi mandat zahvaljujući podršci Zelenih, dok su „Makronovi ljudi“ izgubili važne gradove. U izbornoj noći mogli su se čuti glasovi „nadamo se da će Makron shvatiti poruku“ onih koji su zaštitu životne sredine, ekološke i sanitarne probleme stavili u prvi plan.\nPartija Emanuela Makrona, koja je i nastala kao deo predsedničke kampanje, doživela je poraz na lokalnim izborima. Predsednik Francuske je izrazio zabrinutost zbog male izlaznosti, ali i najavio promene u svojoj politici. Korene lošeg izbornog rezlatata su u specifičnosti lokalnih izbora, gde se birači opredeljuju za ličnosti, i sama partija nije ključni faktor. Takođe, jedan od uzroka lošeg rezultata možemo pronaći u nedovoljno razvijenoj infrastrukturi. Na lokalnom novou La République En Marche nije uspela da nakon uspona Emanuela Makrona ukoreni svoje prisustvo i izborni rezultatati 2020. godine signaliziraju moguće posledice za predsedničke izbore 2022. godine. Ovde je pre svega bitno da značajan deo desnih partija ne želi koaliciju sa Makronovom partijom. Iako se poslednjih godina najviše govori o prevazilaženju podele između levice i desnice, rezultati iz juna 2020. godine ukazuju da će i pored oslabljenih partija, populizma i mogućih nejasnoća u ideologijama, podela na levicu i desnicu ostati prisutna i bitna u francuskom političkom miljeu. Ipak, umerena desnica je podeljena, kao i u ranijem periodu, što ne samo da se odrazilo na opštinske izbore, već i slabi poziciju njihovog kandidata na predstojećim izborima.\nOdmah nakon održanih izbora došlo je do smene vlade u Francuskoj. Smena do koje je došlo je uobičajena u Fracuskoj i Emanuel Makron, koji sada uživa podršku 38% Francuza, nastavio je sa praksom da u toku jednog predsedničkog mandata dođe i do smene vlade. Uporedo je u javnosti prisutno uverenje da je francuskom predsedniku smetala i uvećana popularnost Eduara Filipa. Sada već bivši francuski premijer uspeo je da istovremeno dostigne i tačku najvišeg uspona popularnosti, kao i pad. Ne samo da je dobio poverenje 59% građana Avra, već je i nakon tri godine premijerske pozicije, prema poslednjim anketama, prestigao popularnost Emanuela Makrona. Ipak, francuska vlada je bila kritikovana zbog nedostatka medicinske opreme tokom prvog talasa pandemije, tokom koje je zaraženo 202.673 osobe, a preminulo je skoro 29.875 ljudi. Odmah nakon ostavke, Filip Eduar je zajedno sa Anjes Bizin i Olivijeom Veranom, bivšim ministrima zdravlja, stavljen pod istragu o tome kako je vlada postupala u situaciji pandemije koronavirusa. „Novi put“ Francuske, onako kako ga je osmislio Makron, vodiće Žan Kasteks, gradonačelnik malog grada Prad, uticajan u lokalu Pirineja, član Republikanske stranke. „Gospodin Olakšavanje mera“, kako je novi premijer Francuske dobio nadimak, postao je poznat kao ključna osoba u odgovoru vlade na pandemiju koronavirusa.\nKao jedno od ključnih pitanja koje je prisutno u francuskoj javnosti nakon izbora 2020. godine jeste kakve će posledice to sve imati na pohod Emanuala Makrona na drugi mandat. Iako je još rano dati prognozu za 2022. godinu, pre svega jer smo u okolnostima pandemije koje utiču da se sve političke institucije po prvi put suoče sa potpuno novim iskustvom krize, koja nije samo zdravstveno-sanitarna, već ekonomsko-socijalna, ipak je potrebno pokušati da se sagleda sadašnji položaj figura na šahovskoj tabli francuskog političkog života. Dok se Marin Le Pen trudi da pokaže kako nije ekstremna desnica, među levo orijentisanim političarima ojačala je figura Melanšona. Uporedo, ukoliko želi da ostvari uspeh 2022. godine pred Emanuelom Makronom je težak zadatak da prevaziđe probleme koronavirusa i ekonomsku krizu u Francuskoj, koja je prezadužena, kao i da pridobije glasače ekoloških partija i levice. Pored navednog, Makron je pod teretom brojnih afera i krize zbog koronavirusa, koja je zadesila Francusku nakon protesta „Žutih prsluka“, donošenjem seta reformi penzija, koje je povukao u vreme aktuelne zdravstvene krize, koristeći ustavne, ali nepopularne mogućnosti, značajno je doprineo svojoj nepopularnosti, stoga je njegove aktivnosti i poteze u narednom periodu potrebno, u značajnoj meri, posmatrati kroz prizmu pohoda na Jelisejsku palatu 2022. godine. Krizu sa koronavirusom, bez obzira na dalji tok pandemije, svi učesnici političkog života u Francuskoj koristiće u svojim strateškim planovima za predsedničke izbore i biće interesantno u narednom periodu sagledati ko će u ovim neočekivanim okolnostima uspeti da ostvari uspeh.


Poslednje veče Beer festa obeležili Van Gogh, Čutura, Piloti\nTanjug 23. avgusta 2021. 13:39\nBEOGRAD – Najposećeniji muzički festival Beer fest zatvoren je danas u ranim jutarnjim satima energičnim nastupima rok grupa i muzičara kao što su Van Gogh, Artan Lili, Nikola Čuturilo Čutura, Kiki Lesendrić i Piloti, Atomsko sklonište i drugi.\nPublika Beer Festa je u nedelju veče u muzičkom, slavljeničkom koncertu za kraj petodnevnog festivala, dočekala čuvenu rokenrol trojku – Đule, Srba i Gaga iz sastava Van Gogh, koji su prvim nastupom u Trebinju u junu ove godine zvanično i otvorili svoju koncertnu sezonu, uz proslavu 35. rođendana.\nDirektno sa produktivne turneje u zemlji i regionu, neumorni rokeri su nizali hitove starijeg i novijeg datuma, od kultnih numera “Nek te telo nosi”, “Kiselina”, “Tragovi prošlosti”, “Neko te ima”, sve do pesama sa aktuelnog albuma „More bez obala“ (2019), gde spada i “Emotivno miniran”.\nSet lista ovog koncerta je uključivala i nekoliko koncertnih himni – “Basna”, “Spisak razloga”, “Kolo” i “Anđele moj brate”.\nGotovo najviše publike se obično sakupi na koncertu Van Gogh-a na Beer festu, gde dominiraju gitara, bas, bubanj i prepoznatljivi vokal Zvonimira Đukića Đuleta, frontmena benda.\nNa repertoaru se našlo 15 hitova ovog rok sastava u snažnom jednočasovnom nastupu, što im je bio prvi koncert u Beogradu od izbijanja pandemije.\nNa Glavnoj bini poslednje večeri efektne svirke imali su čuveni pop rok umetnik Kiki Lesendrić i Piloti sa svim velikim hitovima solo karijere i spomenute grupe, alternativni sastavi Kanda Kodža i Nebojša, Artan Lili, pop atrakcija Đura i mornari, kao i roker Nikola Čuturilo Čutura i hrvatski bend Atomsko sklonište.\nNa bini Riff and Beer Stage nastupili su pank rok grupa Bjesovi, hard rok bend Deca loših muzičara i bluz sastavi Texas Flood i Zona B.